Nørrebros Gader A – G

**Hvorfor hedder stederne, som de gør. Hvad er det, der gør gaden interessant?**

**Ahlmannsgade**

Navngivet omkring 1898. Opkaldt efter  
den sønderjyske politiker, *Nicolai Ahlmann.*  
Han repræsenterede *Aabenraa/Sønderborg*  
i den preussiske landdag. Men egentlig indtrådte han aldrig i den,  
da han nægtede at afgive ed. Han kæmpede for det danske sprog.

*Vi er danske og vil vedblive med at være danske.*  
Sådan var hans slagord.Lige i nærheden findes andre veje, der hylder  
sønderjyske politikere fra dengang. Det er bl.a. *Flor, Hiort Lorentzen,  
Krüger*og *Laurids Skau.*

**Ahornsgade**

Navngivet 1886 efter træet *ahorn.*

**Aldersrogade**

Gaden går over i *Østerbro.*  
Den er opkaldt efter bryggeriet *Aldersro.*  
Den blev grundlagt på R*estaurant Lunas*  
jord i 1858. Ulykker ramte bryggeriet. Blandt andet styrtede lager –  
kælderen sammen.

Det blev i 1884 slået sammen med  *Marstrands Bryggeri*på *Vodroffsvej.*

I 1891 indgik de i det nyoprettede selskab *De Forenede Bryggerier.  
Aldersro*blev nedlagt i 1900. Bygningerne blev solgt til nedrivning  
et par år efter.

Nævnes skal også *Hellesens  
Fabrikker,*der lå i *Aldersrogade 6*  
fra 1905.

Gaden er anlagt på den gamle  *Brudesengmark.*

**Allersgade**

Navngivet 1860 efter brygger og brændevinshandler  *Chr. Aller.*Han var jordejer på denne del af *Nørrebro.*  
Han lod udstykke jorde her og anlagde i *Kløvermarken*  
den første gade mellem *Jagtvejen*  
og *Lygten.*Bebyggelsen begyndte i 1857 og havde et særegen provinsiel  
hygge. *Christian Hansen Aller*

var far til grundlæggeren af den store *Aller  
– koncern. Aller*er en landsby i *Sønderjylland.*  
Måske betyder navnet *sandet og stenet undergrund.*

Det var den første gade på  *Ydre Nørrebro*og bygget på den gamle *Kløvermarken.*

Nedrivningerne i 1960erne ødelagde den  
provinsielle hygge.

*Aller* boede der selv kun fra 1839  
– 41. Efter hans død flyttede enken tilbage til ejendommen *Allers  
Bro,*som lå mellem *Odinsgade*  
og *P.D. Løvs Allé*ud til *Jagtvej.*

**Annekegade**

I en sidegade til *Aldersrogade*

ligger gaden, der ender blindt. Gaden blev anlagt før 1920. *Anneke*  
er et gammelt nordisk pigenavn, men anvendes meget i *Holland.*  
Egentlig skulle gaden have heddet *Svannekegade.*

**Arresøgade**

Navngivet 1915 efter *Danmarks*  
største sø, *Arresø*

**Asminderødgade**

Navngivet omkring 1906 efter den nordsjællandske  
landsby, *Asminderød.*Ordet betyder *Asminds rydning.*

**Asnæsgade**

Navngivet 1915 efter den vestsjællandske  
halvø, *Asnæs*

**Assitens Kirkegård**

I 1711 kostede *Den sorte død*

23.000 liv. Flere epidemier fulgte. Der var behov for hjælpe – kirkegårde.  
Og en af dem, blev anlagt herude.

Kirkegården blev anlagt på et  
område, der havde været anvendt til tobaksplantage. Den afløste en  
række mindre kirkegårde inde bag Københavns volde. Det varede dog  
mange år, hvor andre end fattigfolk blev begravet her. Men takket være  
en sønderjysk adelsmand gik det hurtigt.

En kommission formulerede en instruks  
om, at *Æde – og Drikkevarer falholdes og fortæres paa Kirkegaarden,  
eller at der paa samme Maade holdes Musik og foretages noget, der ligner  
Lystighed.*

Portene blev udskiftet, og i 1813 blev  
det forbudt graverne at sælge spiritus til besøgende.

Mange havde en mening om det, at blive  
begravet, bl.a. lægen og altmuligmanden *Tode,*  
og ikke mindst *H.C. Andersen.*

Han var bange for at blive begravet som skinddød. Dette skete muligvis  
for *Gertrud Bodenhoff.*

*(Læs Artiklerne: Assistens Kirkegård  
, 250 år – Begravelse på   
Assitens Kirkegaard 1887 – Da Gertrud rejste sig fra kisten  
– Livet på Assitens Kirkegård  
– Under jorden på Assitens Kirkegård)*

**Baggesensgade**

Navngivet 1862 efter digteren, *Jens  
Baggesen.*I kvarteret er der andre digter – navne så som *Ewald,  
Tode, Wessel.*Før 1862 blev gaden kaldt for *Skolegade.*

*Baggesen*  
debuterede i 1785 med *Comiske Fortællinger. Baggesen*  
var vidt berejst. Han forlod *Danmark*  
for bestandig i 1820 efter en litterær fejde med tilhængere af

*Oehlenschläger.*Han døde i *Hamborg,*  
men blev begravet i *Kiel.*

Gaden er anlagt på noget af det  
område, hvor *Anker Heegaards*  
fabrikker lå.

**Baldersgade**

Navngivet omkring 1876 efter den nordiske  
gud, *Balder.*Han var søn af *Odin og Frigga.*

Moderen havde taget alt og alle i ed på, at de ikke ville gøre sønnen  
ondt. Men hun havde glemt at spørge misteltenen. Som bekendt hjalp  
den ondskabsfulde *Loke*den blinde gud *Høder / Hother*  
med at afskyde en pil af mistelten hvorefter *Balder*  
døde.

På det *Ydre Nørrebro,*nord for *Nørrebrogade*  
og vest for *Jagtvej*er der siden 1860erne  vokset mange

*mytologi – gader*frem. *Brage, Brynhilde, Fafner, Fenris, Freja,  
Hamlet, Heimdal, Hermod, Hother, Midgård, Mimer, Mjølner, Nanna, Odin,  
Sigurd, Slejpner, Thor, Uffe, Valhal, Valkyrie, Vermund, Vølund, Ydun*  
og *Ægir.*Hertil kommer kvindenavnene *Gunhild, Hildur*  
og *Ragnhild.*Indtil 1904 kunne man også opleve *Lokesgade.*

To sammenhængende huse blev besat i  
gaden i 1986. Det var nummer 20 – 24. Det blev senere til bofællesskabet

*Bundtzen.*

I nummer 10 lå en friskole, og  
mineralvandsfabrikken *Balderskilde*  
blev grundlagt i 1900. på hjørnet af *Nørrebrogade*  
og *Baldersgade*blev virksomheden *Atlas*  
bygget.

Og i 1880erne var det de *Kellerske  
Institutioner,*der bosatte sig i gaden. Her blev åndsvage og døvstumme  
undervist i at læse og tale.

Og i nr. 20 – 24 åbnede i 1913  *Balders Hospital*med en særlig afdeling for fattigfolk.

*Krankenhaus Baldersgade,*  
ja sådan kaldte tyskerne stedet under besættelsen. Her befandt 140  
tyske flygtninge sig.

**Balders Plads**

Navngivet 1985 efter beliggenheden.

**Banevingen**

Navngivet 1964 efter beliggenheden ved  
jernbaneterrænet ved *Lersøen.*  
Før 1964 hed vejen bare *Forbindelsesvejen.*

**Bangertsgade**

Navngivet 1874 efter ejeren af det nærliggende  *Solitude, Hans Chr. Bangert.*Denne *Bangert*  
var kaptajn i *Studenterkorpset.*

I 1840 købte han landstedet *Solitude.*  
Pludselig havde han mange grunde, som han solgte. Her opførtes de høje  
lejekaserner. I 1856 – 57 lod han anlægge *Parcelvej,*  
den nuværende *Griffenfeldtsgade.*  
En pengekrise slog ham ud i 1857.

*Bangert*  
var en rastløs og virksom mand, der havde mange gode ideer. Han havde  
forsøgt at stifte en brugsforening for sine lejere. Da han grundlagde  *Østifternes Kreditforening*var der andre der skubbede ham ud.

*Læs artiklerne: Byggespekulation  
på Nørrebro*og *Solitude –  
et lyststed på Nørrebro.*

**Bethania Kirke**

Metodistkirke opført 1892. Navngivet  
efter den bibelske lokalitet *Bethania,*  
en landsby nordøst for *Jerusalem.*  
Her besøgte *Jesus*vennerne *Marta, Maria*

og *Lazarus.*

**Betlehemskirken**

Opført 1935 – 39 og navngivet  
after *Jesu*fødeby.

**Birkegade**

Navngivet 1884 efter træet *Birk*

**Bjelkes Allé**

Navngivet omkring 1878 efter rigsadmiral  *Henrik Bjelke.*Han var søofficer i *Svenskekrigen*

i 1644. *Frederik den Tredje*  
hindrede en duel mellem *Bjelke*  
og adelsmanden *Hannibal Sehested,*  
men rigsrådet pensionerede af samme grund *Bjelke*

i 1650. Da det trak op til krig i 1657, blev han hentet ind og udnævnt  
til viceadmiral. Han ledede flåden under *Niels Juels*  
overkommando. I 1662 blev han udnævnt til rigsadmiral.

*Læs mere om området i artikelserien  
Omkring Nørrebroparken 1- 3*og om *Anna Kirke*  
i *Kirker og Mennesker på Nørrebro)*

**Blegdamsvej**

Denne vej er omtalt i flere artikler.  
Mellem denne vej og *Sortedamssøen*  
lå de københavnske blegmands pladser, nummereret i rad og række.  
Nr. 1 lå, hvor nu *Skt. Hans Gade*  
ligger. På hvert grundstykke var en lille dam, hvor man kunne fugte  
de hvidevarer, der blev lagt til blegning af solen og hærdning i nattekulden.  
Oprindelig havde blegmændene deres pladser mellem søerne og volden.  
De blev dog beordret udflyttet i 1672. *Ingemann*  
skrev så flot om stedet:

* *Og søen blank og rolig  
  står med himlen i sin favn. På*

*dammen fjerne vogter går og lover herrens navn*

Vogterne var ansat til at hindre at de  
udlagte hvidevarer blev stjålet. For at man kunne høre, at han var  
vågen, skulle han *love Herrens Navn*  
ved at blæse regelmæssigt i et kohorn en *Blegdamstuba.*

*Læs Artiklen: Blegdamme på   
Blegdamsvej)*

**Blågårdsgade**

Gaden er omtalt i mange artikler her  
på siden. Den er navngivet 1834 som *Blågårdsvej.*  
I 1859 blev navnet ændret til det nuværende. I perioden mellem 1834  
og 1859 kaldes gaden ofte som *Blågårds Langvej*  
eller *Blågårds Hovedgade.*  
Gaden er kvarterets hovedstrøg opkaldt efter slottet *Blågård,*  
som lå ved det nærværende *Slotsgade.*

Det var opført 1706, men havde flere forgængere.

 Vi kan gå tilbage til *Frederik  
den Tredjes*tid.

Antagelig var det første byggeri anlagt  
på tomterne af en ødelagt teglgård.

 Slottet fik sit navn efter tagets  
farve, blå skifertag. *Blågårdsgade*  
har samme linieføring som en allé beplantet promenade til slottet,  
havde.

Sidst i 1760erne ejedes det officielt  
af *Grev Holck.*Men han var stråmand for den unge sindsforstyrrede

*Kong Christian den Syvende,*der her tilpas langt fra byen kunne  
holde nogle vilde fester med damer, deriblandt *Grev Holcks*  
ægteviede 12 årige kone.

Her lå *Danmarks*  
første seminarium, der efter få år flyttede til *Jonstrup.*

I 1827 blev slottes hovedbygning indrettet  
som teater af italieneren *Pettoletti.*  
Det brændte i 1833 og blev ikke siden genopført. Da man i en sidebygning  
ville oprette en dampmølle skrev et blad, om det var rigtigt på denne  
måde, *aldeles at vanzire en af Hovedstadens skjønneste og mest  
besøgte Forstæder.*

Ak ja, få år efter var dette skønne  
sted forvandlet til *den sorte firkant.*

På slottets tilliggende oprettede  *Jeppe Tang*i 1859 *Blågård Seminarium.*  
Dets udbygning i gården bag *Blågårdsgade*  
15 eksisterer stadig. I en årrække dannede det rammen om *Aftenbladets*

redaktion og trykkeri. *Blågård Seminarium*  
fik i 1933 lokaler på *Kapelvejen Skole.*  
I 1960 flyttede man ud i *Gyngemosen.*

*(Læs artiklerne: Blaagaard Seminarium  
– Blågaards Kvarteret gennem 400  
år – Blågårdsgade dengang)*

**Blågårds Plads**

Denne plads er omtalt i flere artikler  
her på siden. Navngivet 1908, da området var ryddet for *Anker  
Heegaards Fabrikker*og omdannet til plads. *Heegaard*

lod i 1826 opføre en lille sommervilla ved det nuværende *Blågårdsgade  
16.*Her anlagde han også en stor have, som blev et helt udflugtsmål.  
Snart opkøbte han flere grund og opførte et støberi. Dette blev i  
1898 udflyttet til *Hillerødgade.*

Pladsen er også kendt for billedhuggeren  *Kai Nielsens*udsmykninger. *Heegaard*  
lod sine grunde udstykke. Han accepterede arbejdernes ret til at danne  
fagforeninger

*(Læs artiklen: Blågårds Plads på   
Nørrebro – Historien om Nørrebros Teater)*

**Borgmestervangen**

Navngivet 1926 med det gamle navn på   
en del af byjordene på det *Ydre Nørrebro.*  
I markbogen 1682 finder vi *Borge  
– Mesters oc Raads Wang.*I almindelighed omtalt som *Rådmandsmarken*  
eller –*vangen.*Afledt af dette er *Rådmandsgade.*

Navnet sigter til, at afkastet af jorden var henlagt som løn til  *Københavns*borgmestre og rådsmedlemmer.

Området var en del af den nedlagte landsby  *Serridslevs bymark*

*(Læs artiklerne: Hvad skete der med  
Serridslev? – Nørrebro og Omegn –   
Fra Kæmner til Ildebrand)*

**Borups Allé**

Alléen går gennem *Frederiksberg,  
Grøndal, Nordvest*og *Nørrebro.*

Navngivet 1904 efter borgmester *Ludvig Chr. Borup.*  
Han var finansborgmester i *København*  
og stod for betydelige gårdopkøb i omegns – kommunerne. Blandt opkøbene  
var *Bellahøj, Tomsgård, Hulgård*  
og *Utterslev.*

 Inden hans død blev disse kommuner  
indlemmet i *København.*Vejen er udbygget i flere tempi. Det  
inderste stykke udgjorde indtil 1905 en del af *Nordvestvej*

**Borups Plads**

Navngivet 1923 efter beliggenheden

**Bragesgade**

*Grundtvigs*  
udtryk *bragesbak*var en hentydning til den nordiske gud, *Brage,*  
veltalenhedens gud.

**Bregnerødgade**

Navngivet 1929 efter den nordsjællandske  
landsby, *Bregnerød.*Fra omkring 1900 – 1929 en del af *Glentevej,*  
der blev skåret over ved bygningen af *Højbanen.*

**Brohusgade**

Navngivet 1899 efter det opsynshus (brohus)  
som lå for enden af vejen. Her førte en bro over *Ladegårdsåen*

til *Bülowsvej.*

**Brorsons Kirke**

Opført 1898 – 1901 og navngivet  
efter salmedigteren *Hans Adolf Brorson*

*(Læs artiklerne: Brorson, en præst  
fra Tønder – Mennesker og kirker på   
Nørrebro)*

**Brynhildegade**

Brynhilde er den lidenskabelige hovedperson  
i den gamle *Nibelungen – digtning,*

der satte sig stærke spor i de nordiske sagn. Hun elskede *Sigurd  
Fafnersbane.*På grund af jalousi forvoldte hun hans død. Historien  
er så god, at *Wagner*lånte den til operaen *Ragnarok.*

**Byggeren**

I 1971 blev *Folkets hus*  
etableret på hjørnet af *Prins Jørgens Gade*  
og *Stengade.*Samtidig var man i gang med en kæmpe sanering i  
området omkring *Den Sorte Firkant.*

Byggeplanerne blev trukket ud, men nedrivningerne  
blev foretaget med hård hånd.

En søndag i juli 1973 holdt *Nørrebros  
Beboeraktion*fest på en af tomterne. De rejste derefter en byggeplads  
for kvarterets børn. Det var *Byggeren  
– Firkantens Byggelejeplads.*

I januar 1978 mente *Københavns Kommune,*  
at *Byggeren, Folkets Hus*og *Folkets Park*  
skulle vige for tæt boligbyggeri.

*Byggeren*  
blev fjernet under overvågning af 700 betjente, men genopbygget af  
kvarterets beboere. Ja hele tre gange var der regulere kampe mellem  
beboere og politi. Ja og politiet erklærede området i undtagelsestilstand.

*(Læs artiklerne: Bulldozersanering  
ødelægger detailhandelen – BZ  Bevægelsens historie på  
Nørrebro – Fristeder og Ungdomshus  
– Nørrebro Beboeraktion og Kampen om Byggeren  
– Ungdomshusets historie)*

**Dagmarsgade**

Navngivet 1860 efter den danske dronning  *Dagmar.*Navnet danner sammen med *Gormsgade, Thyrasgade* og

*Haraldsgade*en lille gruppe med navnestof fra den tidlige danske  
kongeslægt. *Dronning Dagmar*  
var bøhmisk prinsesse og blev gift med *Valdemar Sejr*  
i 1205.

Lige i nærheden har vi en samling af  
gader benævnt efter den gamle nordiske mytologi.

**Dronning  
Louises Bro**

Den blev anlagt i 1885 – 87 og  
er opkaldt efter *Christian den Niendes Dronning Louise.*

Hun var datter af lensgreve *Wilhelm af Hessen*  
og *Christian den ottendes*søster *Charlotte. Louise*  
var efter gammel arvelov nærmeste arving til tronen, men overlod arvekravet  
til sin mand ved giftemålet i 1842.

Broen har flere forgængere. Den tidligste  
er fra 1620. Den finder vi omtalt i en *kræmmerinstruks.*  
Men en *Fjællebro*nævnes allerede i 1562.

*(Læs artiklerne: Søerne foran Nørrebro  
– Østerbro langs søerne)*

**Eddagården**

Navngivet i 1934. *Edda*  
er navnet på den gamle islandske samling af nordiske oldtidsdigte (Den  
ældste Edda). Der findes også Den yngste Edda. Den er skrevet af  *Snuorre Sturlason.*

**Edith Rodes Vej**

Navngivet 1994 efter forfatterinden

*Edith Rode.*Hun var moder til *Ebbe Rode.* 

**Egegade**

Navngivet 1884 efter træet. Her voksede  *Poul Reichard*op. Det var i nummer 16 tredje sal.

**Elmegade**

Navngivet 1884 efter træet. Skulle egentlig  
have heddet *Bøgegade*

**Esromgade**

Navngivet omkring 1903 efter den nordsjællandske  
by, *Esrum*

**Ewaldsgade**

Navngivet 1882 efter digteren *Johs.  
Ewald.*På grund af ulykkelig kærlighed til *Arendse Hulegaard*  
og et giftemål med en anden, besluttede han sig for *at slentre gennem  
livet.*Hans hang til spiritus nedbrød ham efterhånden. Flere gange  
var på rekreationsophold i *Gentofte, Rungsted*

og *Humlebæk.*Han døde efter et længere sygdomsforløb.

**Fafnersgade**

Navngivet 1918 efter slangen *Fafner*,  
der i den nordiske mytologi vogter en skat, men dræbes af *Sigurd.*

**Farumgade**

Navngivet omkring 1902 efter den nordsjællandske  
by, *Farum.*

**Fenrisgade**

Navngivet 1914 efter *Fenriksulven.*  
I den nordiske mytologi var det et uhyre, som guderne har bundet, men  
som vil blive sluppet løs ved verdens undergang (ragnarok). Det blev  
dog til sidst dræbt af *Odins*  
søn *Vidar.*

**Fensmarkgade**

Navngivet 1915 efter den sjællandske  
by, *Fensmark.*

**Florsgade**

Navngivet 1899 efter den sønderjyske  
politiker og højskolemand *Christian Flor.*  
Han var forstander på *Rødding Højskole.*  
Han var en ledende skikkelse i den nationale bevægelse i *Sønderjylland.*  
Kvarteret blev opbygget omkring 1900.

**Fogedgården**

Pensionistboliger navngivet 1948 efter  
beliggenheden.

**Fogedmarken**

Navngivet i 1933. Byens foged der forestod  
byens retsvæsen havde ligesom rådmændene  tidligere jord her.

**Folmer Bendtsens Plads**

Maleren *Folmer Bendtsen*  
begik mange motiver fra *Nørrebro*  
og *Nordvest.*Aktiv i frihedskæmpeorganisationen *Bopa.*

**Fredensborggade**

Navngivet 1906 efter den nordsjællandske  
by, *Fredensborg*

**Fredensbro**

Den ligger i forlængelse af *Fredensgade.*  
Broen blev anlagt som fodgængerbro i 1878. Den er udvidet af flere  
omgange. I 1887 kom der kørende færdsel på broen. Broen blev bekostet  
af fabrikken *Titan*ved *Tagensvej.*  
Man ville have en hestesporvogn ud til fabrikken fra *Indre By*

*(Læs artiklerne: Søerne foran Nørrebro  
– Østerbro langs Søerne)*

**Fredensgade**

Navngivet omkring 1872 som *Fredensvej.*  
Det blev ændret til *Fredensgade*  
i 1877. Oprindelig var det en blind sidevej til *Blegdamsvej*  
ned til *Sortedamssøen.*

**Frederik den Syvendes Gade**

Anlagt og navngivet omkring 1860 efter  *Kong Frederik den Syvende.*Hans valgsprog var *Folkets kærlighed,  
min styrke.*Han havde giftet sig med *grevinde Danner,*  
født *Rasmussen.*Han var den sidste O*ldenborger*  
på den danske trone.

Navnet må ses i sammenhæng med   *Prinsesse Charlottes Gade.*

**Frederik Bajers Plads**

Navngivet 1935 efter politikeren, kvindesags  
– og fredsforkæmperen *Fredrik Bajer.*  
Et mindesmærke for ham og hans kone, *Matilde Bajer,*  
rejstes i 1923 i *Fælledparken,*

ikke langt fra pladsen.

Egentlig hed han *Bayer.*  
Han grundlagde *Dansk Kvindesamfund*  
i 1871 sammen med sin kone. Begge agiterede også for fredssagen. I  
1882 grundlagde de *Dansk Fredsforening.*  
For sin deltagelse i internationalt fredsarbejde modtog *Frederik  
Bajer Nobels Fredspris*i 1908. Han var medlem af *Folketinget*  
for *Venstre*1872 – 1895.

*(Læs om resten af Familien Bajer  
i Fra Bellahøj til Husum)*

**Frejasgade**

Navngivet omkring 1901 efter den nordiske  
frugtbarheds – og kærlighedsgudinde *Freja.*

**Fyensgade**

Navngivet 1897 efter øen *Fyn*  
( ældre skrivemåde, *Fyen)*

**Fælledparken**

I årene 1908 – 1912 omdannedes  
de gamle græsningsarealer på *Nørre Fælled,  
Øster Fælled*og *Blegdams Fælled*  
til den nuværende park. Det første træ blev den 27. april 1909 plantet  
af borgmester *Jensen.*

*(Læs artiklerne: Kampen på  
Fælleden – Arbejderkamp på Nørrebro  
– Fælledparkens Historie – Russiske Tropper i Fælledparken)*

**Fælledvej**

Navnet kendes fra omkring midten af 1800  
– tallet. Men selve vejen er ældre. Den udgør både forbindelsen  
fra *Nørrebro*til *Nørre Allé (anlagt 1744)*

og til *Blegdammene.*Ja egentlig var det også vejen til malkepladsen  
for kvæget. Den lå på den nuværende *Skt. Hans Torv.*

**Fælledvejens Passage**

Navngivet 1907. Optræder før den tid  
blot som en del af *Fælledvej*

**Gartnergade**

Navngivet omkring 1866. Navnet indgår  
i en gruppe af job – betegnelse *Murergade, Smedegade, Tømrergade,  
Jægergade, Skyttegade m.m.*I nærheden lå også *Fiskergade,*

men den forsvandt i *bulldozer –  
saneringen.*Der var masser af gartnerier før i området. I *Gartnergade*  
lå også en politivagt. Beboerne kaldte politiet for *uniformerede  
voldsmænd.*Ad denne gades linieføring gik i sin tid *Christian  
den Fjerdes*jagtvej fra *Ladegården*  
til *Vibenhus.*Den fortsatte via *Møllegade.*

**Gilbjerggade**

Navngivet 1917 efter *Sjællands*  
højeste punkt.

**Gormsgade**

Navngivet 1860 efter den danske konge  *Gorm.*Han var konge i *Jylland*  
fra omkring 936 til sin død omkring 950. Han var gift med *Thyra  
Danebod,*over hvem han satte den lille *Jelling  
–*sten. Selv blev *Gorm*

begravet i en kæmpehøj i *Jelling.*  
Før 1860 hed gaden en kort overgang *Allers nye Bredgade.*

**Griffenfeldsgade**

Navngivet 1879 efter *Peter Griffenfeld  
(1635 – 1699).*Han startede som kongelig kammersekretær og endte  
som rigets kansler. I 1676 fradømtes han ære, liv og gods for bestikkelse  
og forræderi. Han blev benådet med fængsel. Benådningen kom først  
lige før henrettelsen. Det meste af sit tilbageværende liv sad han  
på *Munkholmen*i *Trondhjelmsfjorden,*  
efter at have været indsat i *Kastellet.*

Egentlig hed han *Peter Schumacher.*  
Han var søn af en vinhandler. Han udfordrede den danske kongelov. Og  
det var i krigen med svenskerne i 1670 han tog en tvetydig forbindelse  
med fjenden. Kongen var irriteret over hans egenrådighed og magtsyge.

Gadenavnet var ønsket af en kreds af  
beboere, der havde ønsket at markere forbindelsen mellem *Griffenfeld*  
og *Prins Jørgen (Prins Jørgens Gade).*  
Gaden hed før 1879, *Parcelvejen,*  
fordi den egentlig var adgangsvej til forskellige ustykningsparceller.  
Der blev bygget så tæt på vejen, at byggematadorerne kunne få det  
optimale ud af grundende. Det var stort set tale om slum på bar mark.  
Lejekasserne på vejen blev bygget i tidsrummet 1875 – 95.

*(Læs artiklerne: Kastellet  
– Byggespekulation på   
Nørrebro- Et Hospital på Nørrebro)*

**Guldbergsgade**

Navngivet 1858 efter forfatteren professor  *Frederik Høegh – Guldberg (1771  
– 1852).*I begyndelsen af 1800 – tallet var han lærer ved det  
nærliggende *Blågård Seminarium*. Han havde ladet opføre en  
villa på vejen. Den lå der, hvor *Guldbergsgade 10.*

Villaen blev nedrevet i slutningen af 1880erne.

*Høegh  
– Guldberg*blev i 1803 privatlærer for *Frederik den Sjettes*  
datter, *prinsesse Caroline.*  
Han nedlagde hvervet i 1810 i utilfredshed med, at hun skulle konfirmeres  
på tysk efter tyske ceremonier.

*H.C. Andersen*  
havde en anbefaling med fra *Odense*

fra *Guldbergs*bror, som var officer på Fyn. *Frederik Høegh  
– Guldberg*hjalp *H.C. Andersen*  
til en studentereksamen. Som bekendt ligger H.C. Andersen begravet på  *Assitens Kirkegård.*

Før 1858 hed vejen en årrække *Barkmøllevej*  
efter *Garvernes*barkmølle, som lå ved vejen nær *Sankt Hans  
Torv.*Det var københavnske skomagere, der havde rejst møllen.  
Den lå, hvor *Guldbergsgade 3 –  
5*i dag ligger. Opførelsen skete i 1634.

*(Hvis du vil vide mere om H.C. Andersen,  
læs artiklerne: De sidste Hertuger på   
Augustenborg – Jomfru Fanny fra Aabenraa  
– Jomfru Fanny, myte eller virkelighed  
– Føhr, en ø i Vadehavet – Nyhavns historie  
– H.C. Andersens sidste dage på  
Østerbro*

**Guldbergs Have**

Navngivet 1937 efter beliggenheden

**Guldbergs Plads**

Navngivet 1915 efter beliggenheden.

# Nørrebros Gader H – N

Juni 5, 2011

**Fra Hamletsgade til Nørre Sidealé.  
Dette er anden del af lynguiden over Nørrebros lokaliteter. Hvad betyder  
lokaliteterne? Hvad gør dem specielle? Se det her.**

*Kære læsere velkommen til andel  
del af lynguiden over Nørrebros lokaliteter. Vi har forsøgt at henvise  
til artikler, hvor du kan finde mere uddybende ting. Men da*[*www.dengang.dk*](https://www.dengang.dk/%22http:/www.dengang.dk/%22)*indeholder mere end 130 artikler om det gamle  
Nørrebro, er vi sikker på, at du selv kan finde meget mere, når du  
går på opdagelse.*

**Hamletsgade**

Navngivet 1953 efter den danske sagnfigur  *Prins Amled.*Mere kendt er den sikkert i *Shakespeares*  
dramatiske fortolkning, *Hamlet, Prince of Denmark.*

Det blev opført første gang i 1603. Sagnet kan føres tilbage til  
arabiske fortællinger. Prinsen spillede evnesvag for med tiden, at  
kunne hævne sin fars død.

I 1910 var her både herreskrædder og  
sæbeforretning. Her har kunstneren *Per Kirkeby*  
boet i en halvanden værelses uden bad.

**Hans Egedes Gade**

Navngivet 1899 efter præsten og missionæren  *Hans Egede.*I området er en række *kirkelige*

gader. *Hans Egede*var norsk præst og missionær. Han fik den  
tanke, at bringe kristendommen op til de gamle nordboers efterkommere  
på *Grønland.*Han fik efter mange genvordigheder oprettet et  
kompagni til handel på *Grønland*  
fra *Bergen.*

Da det første skib under hans kommando  
ankom til *Grønland*i 1721 fandt man landet beboet af eskimoer,  
som for længst havde udryddet de sidste nordboer. *Egede*  
påbegyndte missionen bistået af sin kone, der var sygeplejerske. En  
koppepidemi kom til at koste hende livet.

*Hans Egede*  
grundlagde i 1727 *Godthåb.*  
Hans styre af kolonien var ikke blødsødent. Hårdhændede straffe  
for forseelser hørte tiden til. Den danske regering sendte ham kolonister,  
som blev hentet i mands – og kvindefængsler. Disse blev tvangsgiftet  
med hinanden. Det var *Egede,*  
der skaffede *Danmark*fodfæste i *Grønland.*

**Hans Tavsens kirke**

Navngivet 1897 efter reformationstidspræsten  
, senere biskop *Hans Tavsen.*

*Hans Tavsen*  
var oprindelig *Johanitter –*  
munk. Men på en rejse til *Wittenberg i Tyskland*  
blev han grebet af *Luthers*lære og forkyndelse. Han prædikede  
reformationen i *Viborg*1525. Det vakte sensation, at man sang  
danske salmer til gudstjenesten.

Han blev i 1529 præst ved *Nicolaj  
Kirke*i *København.*Han kom i 1533 i strid med *Sjællands*  
biskop *Joakim Rønnow,*der fik ham dømt til forvisning. Dette  
fremkaldte en oprørsk stemning blandt borgerne, der var ved at lynche  
biskoppen.

Det var *Hans Tavsen*  
selv, der reddede biskoppen. Han fik lov til at blive i *København*

ved at love biskoppen lydighed.

I 1536 sejrede den lutherske reformation.  *Hans Tavsen,*der oversatte *Mose  
– bøgerne*til dansk, blev 1541 biskop i *Ribe.*

*(Læs om kirken i artiklen: Kirker  
og Mennesker på Nørrebro)*

**Hans Tavsens Park**

Navngivet 1938 efter beliggenheden

**Haraldsgade**

Navngivet 1880 med mandsnavnet *Harald.*  
Antagelig tænkes det på *Kong Harald,*  
der var søn af *Gorm*og *Thyra. Harald Blåtand*

var konge i *Danmark*fra ca. 950 til 986. Han flyttede kongesædet  
fra *Lejre*til *Roskilde.*  
Han lagde grunden til den senere domkirke.

I en strid med sin søn *Svend  
Tveskæg*blev *Kong Harald*  
dræbt af *Palnatoke. Harald Blåtand*

rejste de berømte runesten i *Jelling*  
over sin far og mor. Han gjorde opmærksom på, at han selv kristnede  *Danerne*og vandt *Norges*  
rige.

Gaden er en gammel forbindelsesvej til  *Rådmandsmarken*mellem *Tagensvej*

og *Lyngbyvej.*Vejens oprindelige linieføring fulgte indtil 1920,  *Ragnagade*fra *Teglværksgade*  
til *Lyngbyvejen.*Det omlagte stykke af *Haraldsgade*  
kaldtes i de første år af 1920erne for *Ny Haraldsgade.*

**Havremarkens Skole**

Oprettet 1890 som *Husumgades Skole.*  
Navnet blev ændret i 1930, da *Husum Skole*  
blev taget i brug. Navnet repræsenterer det gamle navn, *Havremarken*  
Det dækkede området mellem *Jagtvej, Nørrebrogade, Ladegåsåen  
og Hillerødgade.*Indtil 1880 blev *Stefansgade*

kaldt for *Havremarksvej*

**Heimdalsgade**

Navngivet 1892 efter den nordiske gud,  *Heimdal,*der vogtede adgangen over regnbuen *Bifrost*  
til gudernes bolig. Han er i besiddelse af et horn, der kan lyde over  
hele verden. Så kan også høre græsset gro.

På *Heimdalsgade*

lå en af områdets ældste bebyggelser, nemlig gården *Petersminde.*  
I 1800tallet var adressen, *Lygtevejn 38.*  
Den optræder på et kort fra 1795. Inden da optræder en gård *Nissedal.*  
Antagelig samme gård optræder som *Mester Jokums Gård.*  
Her boede sandsynligvis bødelen.

På den anden side lå *Petershvile.*

Både den og *Petersminde*havde samme ejer, nemlig renteskriver  *Peter Feddersen.*

I 1896 åbnede de såkaldte *Gummi  
– og Luftningsfabrikker*i gaden. Den blev senere til *Schiønning  
& Arve.*Denne gummifabrik blev senere kendt, da den i 1981 blev  
nesat af unge. Det førte til en dramatisk aktion med brug af knipler,  
tåregas og varslingsskud.

I 1919 etablerede *Ford Motor Compagni*

en samlefabrik i nr. 42. I 1924 var fabrikken blevet for lille og flyttede.

På gaden var også en chokoladefabrik,  
en biscuit – fabrik og en rugbrøds – fabrik.

**Heinesgade**

Navngivet omkring 1904 efter overretssagfører  *Nathan Heine.*Han fungerede som byggeadvokat ved mange ejendomshandler  
på *Nørrebro.*Navnet blev dog først i 1967 officielt anerkendt  
af *Københavns Kommune.*

Det var bygherren *P.D. Løv,*

der lod opføre kvarteret sydvest for *Nørrebros Runddel.*

**Hellebækgade**

Navngivet 1917 efter den nordsjællandske  
kystby *Hellebæk.*

**Hellig Kors Kirke**

Kirken er opført 1887 – 1890.  
Den er navngivet efter det hellige kors, *Jesu*  
blev korsfæstet på. Det mest dominerende symbol i den kristne kirke,  
er netop korset. Navnet spiller også på, at den ligger for enden af

*Korsgade.*

*Se artiklen: Kirker og mennesker på  
Nørrebro*

**Henrik Pontoppidans Vej**

Navngivet 1994 efter forfatteren *Henrik  
Pontoppidan*

**Herman Triers Plads**

Navngivet 1930 efter den radikale politiker  
og københavnske borgerrepræsentant *Herman Trier.*

Er opført på *Ladegårdens*  
areal. Området hørte oprindelig til *Frederiksberg,*  
men blev i 1923 overført til *Københavns Kommune.*

*Herman Trier*  
gik aktivt ind for afholdsbevægelsen. Han var medstifter af *Studentersamfundet  
af 1882.*Han var leder af dets aftenundervisning for arbejdere.  
Det var også *Trier,*der indførte *sløjd  
– undervisning*i de danske skoler.

*Hvis du vil vide mere om Ladegården,  
læs artiklerne: Fattiglemmer på  
Ladegården – Ladegården dengang*

**Hermodsgade**

Navngivet 1928 efter den nordiske mytologis  *Hermod,*der af guderne blev sendt til dødsriget for at hente  *Balder*tilbage.

**Hildursgade**

Navngivet 1928 efter *Hildur.*

Hun er en kvinde i den nordiske sagnhistorie, der vækker døde krigere  
til live, så de er nødt til at kæmpe igen. Hendes navn betyder  *kamp.*Før 1928 blev gaden en kort tid kaldt *Dyvekevej*

**Hillerødgade**

Navngivet 1915 after den nordsjællandske  
købstad, *Hillerød.*Gaden hed før 1915, *Lyngbygade.*  
Men navnet blev ændret på grund af lighed med *Lyngbyvej. Hillerødgade*

er oprindelig markvej til *Bispeengen.*  
Når man nævner *Hillerødgade*  
kommer man til at tænke på jernbanen på *Nørrebro  
–*dengang. Her i nærheden fik en masse veje navneforandring.  *Brønshøjgade*er nu en del af *Søllerødgade. Ordrupgade*  
blev til *Skodsborggade. Gjentoftegade*

blev til *Vedbækgade.*

**Hiort Lorentzens Gade**

Hurra endnu en sønderjyde bliver hædret.  
Navngivet i 1907 efter den sønderjyske politiker *Peter Hiort Lorentzen.*  
Han var aktiv i den dansk orienterede politik i *Slesvig Holsten.*

Da han i 1842 talte dansk i *Den Slesvigske  
Stænderforsamling*som demonstration mod tyskheden, blev han korrekset  
af den svage danske kongemagt. Dette medførte en voldsom opblussen  
af danskheden.

*Lorentzen*  
var modstander af det enevældige kongestyre. Egentlig var han mest  
stemt for et frit, demokratisk *Slesvig  
– Holsten*i union med *Danmark.*

**Holtegade**

Navngivet omkring 1890 efter landsbyen  *Holte.*

**Hornbækgade**

Navngivet 1908 efter det nordsjællandske  
fiskeleje, *Hornbæk.*

**Hothers Plads**

Navngivet 1926 efter den nordiske mytologis  *Hother,*der var bror til *Balder.*  
Fordi han var blind blev han lokket til at skyde den dræbende pil mod  *Balder.*

**Humlebækgade**

Navngivet 1918 efter det nordsjællandske  
fiskeleje *Humlebæk.*

**Husumgade**

Navngivet 1885 after landsbyen, *Husum.*

*(Læs artiklen: Dramaet i Husumgade)*

**Hyltebro**

Navngivet 1930 med et gammelt navn på  
den bro, der førte over *Nørrebrogade*  
over *Lygteåen*ved *Nørrebro Station.*  
Broens navn kendtes tidligst 1625 som *Hyltebron. Hylte*  
betyder *skov.*

Det var, at der indtil 1901 var grænse  
mellem *Brønshøj*og *København.*

Den gamle træbro faldt sammen i 1771 og erstattet af en stenbro.

Hvoraf navnet stammer vides ikke, men  
der kan jo have stået *hyldetræer*  
på stedet.

**Hørsholmsgade**

Navngivet 1901 efter den nordsjællandske  
by, *Hørsholm.*

**Jagtvej**

Anlagt i den nuværende form i 1750,  
som en kongelig forbindelsesvej fra *Frederiksberg Slot*

og *Falkonergården*til *Vibenhus*  
med videre forbindelse til de kongelige jagtområder i *Jægersborg  
Dyrhave*og *Store Dyrehave.*  
Navnet kendes tidligst i 1780erne.

Vejen fra *Vibehus*  
til *Østerbrogade (Strandvejen)*

blev færdiggjort i 1768.

Ved *Den Danske Brigades*  
indmarch den 6. maj 1945 blev brigaden beskudt. Tre brigadefolk blev  
beskudt.

Her på nummer 69 lå *Ungdomshuset,*  
som engang var *Folkets Hus.*  
Det var forsamlingshus for hele *Nørrebro*

med boksestævner og besøg af bl.a. *Rosa Luxenborg.*

*(På*[*www.norrebro.dk*](https://www.dengang.dk/%22http:/www.norrebro.dk/%22)*kan du finde mange artikler om Ungdomshuset,  
læs også følgende artikler Jagtvejens Mølle  
– BZ Bevægelsens Historie på Nørrebro  
– Et ”Faderhus” på Nørrebro  
– Fristeder og Ungdomshus – Ungdomshusets Historie 1  
– 2 – Ungeren set fra 6. klasse)*

**Jesper Brochmanns Gade**

Navngivet 1899 efter den sjællandske  
biskop, *Jesper Brochmann.*Han var forfatter til en meget udbredt  
husandagtsbog.

Han bekæmpede katolicisme og calvinisme.  
Det var i *Brochmanns*hus, at den unge *Peter Schumacher,*  
senere *Griffenfeldt*traf *Frederik den Tredje.*  
Dette fik stor betydning for dennes fremtid.

**Julius Bloms Gade**

Navngivet 1903 efter tømrermester og  
brandmand, *Julius Blom.*Han var grundejer i gaden og stod for  
opførelsen af en række ejendomme på *Nørrebro.*

Han blev kaldt for *Stilladsråden.*

**Jægergade**

Navngivet 1874. En række gader i kvarteret  
bærer navn på forskellige jobs.

**Jægersborggade**

Navngivet 1866 efter det tidligere slot  
og kasernen, *Jægersborg*nord for *København.*

*(Læs mere i artiklerne. Historien  
om Jægersborggade – Barnemorderen fra Jægersborggade*  
og nutiden, *Nørrebro 2011)*

**Kapelvej**

Navngivet 1869 after kapellet på  *Assistens Kirkegaard.*En beboeraktion i 1908 blev iværksat for  
at slippe af med navnet. Men det førte dog ikke til noget.

På hjørnet af *Kapelvej*

og *Nørrebrogade*lå i forrige århundrede traktørstedet  *Lille Ravnsborg.*Her blev *Johanne Louise Pätges*  
født. Det var den senere *Fru Heiberg,*  
som var datter af traktørparret.

*(Læs mere om Fru Heiberg i artiklerne:  
Johanne fra Lille Ravnsborg –  
Rosenvænget på Østerbro*

**Kingos Kirke**

Opført 1909 – 10 og navngivet  
efter salmedigteren, præsten og biskoppen *Thomas Kingo.*

*( Læs mere i artiklen: Kirker og  
mennesker på Nørrebro).*

**Korsgade**

Navngivet 1860. Gaden gik på tværs  
af (*på kors af)*kvarterets hovedgade *Blågårdsgade.*

Først i 1887 – 90 byggedes kirken. Så man kan sige at gadenavnet  
ikke er afledt af kirken. Det er snarere omvendt. Gaden kaldtes en kort  
overgang før 1860 for *Blågårds Korsvej.*  
Allerede før 1850 gik en vej over åbent land. *Korsgade 49*  
menes at være *Nørrebros*ældste bygning fra 1849.

*(Læs artiklen: Blågårdskvarteret  
gennem 400 år)*

**Krogerupgade**

Navngivet 1919 efter den nordsjællandske  
storgård, nu højskole *Krogerup*  
ved *Humlebæk.*

**Kronborggade**

Navngivet 1899 efter slottet *Kronborg.  
Erik af Pommerns*slot hed oprindelig *Krogen.*  
Den sikrede opkrævning af *Øresundstolden*

frem til 1857.

**Krügersgade**

Navngivet 1898 efter den sønderjyske  
politiker, *Hans Andreasen Krüger.*  
Han nægtede at afgive ed på den preussiske forfatning.

**Laurids Skaus Gade**

Navngivet 1899 efter den sønderjyske  
politiker. Da gaden ved anlæggelsen løb langs en jernbane, der var  
afskærmet af tætte buskadser, og der stod *L. Skaus Gade*

på de første gadeskilte, omdøbte nørrebro'erne den selvfølgelig  
til *Elskovsgade.*

**Lersøen**

Er nu en udtørret sø, som stort set  
dækker det område, som i dag er optaget af jernbaneterrænet mellem  *Nørrebrogade*og *Lyngbyvej.*  
Søerne nævnes tidligst i 1619 som *Leyer Søe.*

Første led hentyder til *ler,*  
sigtende til lerbunden.

*Rørsøen,*  
som den også blev kaldt med afløb til *Øresund*  
gennem *Rosbækken.*Det nyere afløb langs den nuværende gade,  *Lygten*var kunstig og et led i *Københavns*

vandforsyning. I slutningen af 1800tallet blev søen tørlagt og et  
vildt morads opstod. Byens forliste eksistenser samledes herude. De  
byggede huler og hytter og blev kaldt *Lersø  
– bøller.*

*Kurvemagerne*  
fra byen hentede i mange år materialer i *Lersøens*  
kratskove. En del af området blev i 1911 udlagt som et offentligt areal  
og kaldt *Lersøparken.*

*Lersø  
Parkallé*er anlagt efter anden verdenskrig som en forlængelse  
af den tidligere *Klædebo Parkallé*  
mellem *Jagtvej*og *Haraldsgade*

*( Se mere i artiklerne: Flere steder  
på Østerbro – Latriner og kloaker på  
Nørrebro – Med tog over Lersøen  
– Nørrebros mange stationer –  
Tog til Nørrebro )*

**Lille Fredensgade**

Er navngivet 1886 som en sidegade til  *Fredensgade.*

**Lundtoftegade**

Navngivet 1916 (strækningen mellem  *Hillerødgade*og *Ørholmgade).*

1919 (til *Borups Allé)*

og 1929 (til *Nørrebrogade)*  
Opkaldt efter landsbyen *Lundtofte.*  
Den nordlige del hed en kort årrække til 1929, *Ny  
Åboulevard.*

**Lynæsvej**

Navngivet 1915 efter fiskelejet *Lynæs*

ved *Hundested.*

**Læssøesgade**

Navngivet 1873 efter oberst *Frederik  
Læssøe,*der faldt i slaget ved *Isted.*  
Han var stabschef under den *Første Slesvigske Krig.*  
Kollegaer anså ham som en en overlegen militær begavelse. Men *Krigsministeren*

brød sig ikke om ham.

**Meinungsgade**

Kaptajn *Conrad Robertus Meinung*  
var lokal grundejer. Hans opfindelse af luftrum mellem yder – og inderrum  
til forbedring af arbejderboliger blev præsenteret på verdensudstillingen  
i *Paris.*Gaden blev navngivet omkring 1859.

**Metropolitanskolen**

Skolen var vel nok *Københavns*

ældste skole med rødder tilbage i slutningen af 1100 – tallet. Den  
havde en tæt forbindelse til *Vor Frue kirke,*  
som skolen lå ved indtil 1938, da den flyttede til adressen på  *Nørrebro.*

Navnet fik skolen i 1817. *Metropolitan*  
har betydningen *Hovedstad.*

*Læs artiklen: Et gymnasium på  
Nørrebro*

**Midgårdsgade**

Navngivet 1926 efter den nordiske mytologis  
lokalitet *Midgård.*Dette navn, som betyder, *den miderste  
gård, gården i centrum,*betegner menneskernes verden. Uden om  
den ligger den velkendte *Midgårdsorm*  
på vagt. Den omspænder hele jorden, men dræbes af *Thor.*

**Mimersgade**

Navngivet 1925 og 1931 efter jætten,

*Mimer*i den nordiske mytologi. *Mimer*  
var den jætte, der vogtede *Visdommens Brønd. Odin*  
pantsatte sit ene øje hos ham, for at få lov til at drikke af vandet.

På et kort fra 1865 ses *Mimersgade*  
som en smal vej gennem markerne.

Stykket øst for *Heimdalsgade*

hed før 1925, *Rosagde.*Stykket vest for *Heimdalsgade*  
hed indtil 1931, *Slejpnergade.*  
Indtil 1930 delte en jernbaneoverskæring forløbet med *Heimdalsgade.*

**Mjølnerparken**

*Mjølner*

var i den nordiske gudelære *Thors*  
hammer.

Her 559 boliger beboet af 2.500 beboere.  
Man påbegyndte bebyggelsen i 1984. Navnet fik området i 1986  
og året efter flyttede folk ind. Området er ofte nævnt i forbindelse  
med kriminalitet. 230 overvågningskamaraer skal forhindre ubehageligheder  
i kvarteret. I mellemkrigstiden lå her en stor papirfabrik.

*(Læs under*[*www.norrebro.dk*](https://www.dengang.dk/%22http:/www.norrebro.dk/%22)*, Mjølnerparken er cool)*

**Møllegade**

Navngivet 1858 som adgangsvej til en  
mølle, der lå *Møllegade 20*  
indtil den nedbrændte i 1885. Vejen hed tidligere *Jødevejen*  
efter *Mosaisk Østre Kirkegård*  
blev anlagt i 1694 ved vejens østside.

Vejen er rest af en meget gammel vej,  
der gik over *Fælleden,*som mundede ud i *Trianglen.*

Den var tilkørsel nordfra til *Nørrebros*  
mange møller.

Vejen forsvandt næsten, da *Blegdamsvej*  
blev anlagt omkring 1670.

*Møllegade*  
var anlagt som jagtvej kort efter opførelsen af *Ladegården*  
i 1620 for at *Christian den Fjerdes*

jagtselskaber kunne komme hurtigere til *Vibenhus.*

*Sandgravsvej*  
er også et tidligere navn for *Møllegade.*  
Man brugte sand til bl.a. hvidskuring af gulve og borde. Sandgravene  
lå, der hvor *De Gamles By*nu ligger.

**Nannasgade**

Navngivet 1904 efter den nordiske mytologis  
kvinde, *Nanna,*der var gift med *Balder.*

Tekstilfabrikanten *Holger Petersen*  
købte et stort areal på den daværende *Rådmandsmarken*  
og samlede sine aktiviteter her. Foruden fabriksbygninger opførte han  
arbejderboliger.

Tekstilfabrikanten gav tårnet til  *Kingo Kirken,*der ligger på hjørnet af *Nannagade*  
og *Bragesgade.*

I nummer 5 lå *Arbejdernes Fællesbageri,*  
der var grundlagt i 1886. Og i 1887 flyttede man til *Nannasgade.*  
Fællesbageriet, der også blev kaldt *Rutana*  
havde et markant *Rugbrødstårn.*  
Det blev bortsprængt i 1985. ja egen mølle havde man også.

*Læs artiklerne: Arbejderne på  
Nørrebro – Arbejdere og Industri på  
Nørrebro 1-2)*

**Nivågade**

Det nordsjællandske åløb har givet  
byen sit navn.

**Nordbanegade**

Navngivet 1883 efter beliggenheden langs  
de daværende linieføring af *Nordbanen*  
fra *København*til *Hillerød. Nordbanen*  
gik dengang ud gennem *Gyldenløvsgade*

og over *Nørrebro*til *Hellerup.*  
Der var to stationer A og B. Sidste tog fra *København*  
ad *Nordbanen*kørte den 30. september 1921.

*(Læs artiklerne: Tog til København  
– Med tog over Lersøen – Nørrebros mange stationer  
– Omkring Nørrebroparken 1 til 3  
– Tog til Nørrebro )*

**Nordborggade**

Efter den næststørste by på  *Als. Alsingerne*kalder den selv *Nørborg.*  
Oprindelig hed byen bare *Køping.*

**Nordre Fasanvej**

*Fasangården*  
blev opført i *Frederiksberg Have*

i 1723 – 24 med henblik på opdræt af fasaner, men nedlagt 1785.

**Nærumgade**

Navngivet 1919 efter den nordsjællandske  
by og forstad, *Nærum*

**Nøddebogade**

Navngivet 1915 efter landsbyen *Nøddebo  
(nu skrevet med et d)*i *Nordsjælland.*

**Nørre Allé**

Forbindelsesvej mellem *Vibenhus Runddel*  
og *Nørrebro/Nørreport.*Den er kendt siden slutningen af 1600tallet.  
Selve navnet kendes i hvert fald siden 1810. Navnet sigter til, at alléen  
giver forbindelse til *Vibehus Runddel*  
til *Nørrebro.*

**Nørrebro**

Bydelen er opstået omkring *Indre  
Nørrebro.*Området har navn efter beliggenheden ud for *Nørreport.*  
Ordet *bro*sigter til, at gaden var brolagt, som ellers var grusveje  
dengang. Navnet kendes i svøb i 1700 i formen *nørre steenbroe*

*(Læs artiklerne Byggespekulation  
på Nørrebro – De vilde på  
Nørrebro – Nørrebro for begyndere  
– Nørrebro i begyndelsen – Nørrebro og Omegn  
– Nørrebros historie – Urtekræmmere, spækhøkere og andre på  
Nørrebro)*

**Nørrebrogade**

Gaden er en del af den gamle landevej  
til *Frederiksborg*og *Frederikssund.*  
Langs den inderste del, blev der i løbet af 1700tallet bygget forskellige  
lystejendomme og beværtningssteder. I 1760 anlagdes *Assistens Kirkegård  
l*angs en del af gaden. Den voksende bebyggelse beholdt navnet  *Nørrebro.*

Gaden blev brolagt omkring 1760. Men  
først omkring 1910 udgjorde hele gaden til *Lygten*  
en helhed med masser af fire – og fem etagers bygninger.

Fra omkring midten af 1800tallet kaldtes  
hovedgaden for *Nørrebrogade.*

Fra 1873 udstraktes navnet til også  
at omfatte *Lygtevejen*fra *Runddelen*  
til *Lygten.*Og her lå den berømte *Lygtekroen.*  
Fra 1700tallet til 1904 slukkede den tørsten på mange vejfarende.  
Onde tunger mente dog, at værten snød med det gode øl. Det var den  
samme som den billige, påstod man.

På pladsen ved den nuværende  *Nørrebrohal*lå *Skæremøllen.*  
Og *Nørrebrohallen*er resten af den kæmpe store remisse for  
sporvogne. Det var på hjørnet af *Lygtevejen*  
ved *Baldersgade,*at *Nørrebroes Sporvejsselskab*  
blev dannet i 1867.

Ja og så ville *Alex Brask Thomsen*  
købe *Nørrebrogade*for 250 millioner kroner. Glemme skal vi  
heller ikke at i *Nørrebrogade 156*  
blev *Frihedsrådet*dannet. I nummer 163 huserede urtekræmmer  *Ottesen.*Han var både postmester og fattigforstander.

Omkring 1890 lå der omkring nr.  
174 – 176 stadigvæk *Gæstgiveriet Svanen*  
i landelige omgivelser.

Og hvem skulle tro, at når man nu står  
i *El – Giganten,*ja der lå en af *Københavns*  
flotteste biografer. Det var *Nora Bio Film Teater.*  
Den åbnede den 12. april 1935. Den blev drevet af *Arbejdernes Oplysningsudvalg.*

Det var en luksus – biograf med hele 1.184 siddepladser. Ja, det kan  
man slet ikke forestille sig i dag.

*(Læs de samme artikler som under  
Nørrebro, desuden anbefales: Sporvogn på  
Nørrebro – Ture gennem Nørrebro 1820 til 1867  
– På sporet af Nørrebro  
– Flere spor på Nørrebro  
– Farvehandleren, der ville købe Nørrebrogade  
– Nørrebros mange Stationer –  
Tog til Nørrebro – Nørrebro virksomheder 1923)*

**Nørrebroparken**

Parken blev navngivet i 1938. Anlagt  
på en del af det store nedlagte godsterræn mellem *Stefansgade*  
og *Hillerødgade*

*(Løs artiklerne Omkring Nørrebroparken  
1 til 3 – Historien om Jægersborggade  
– På sporet af Nørrebro – Flere spor på  
Nørrebro – Med tog over Lersøen  
– Sporvogn på Nørrebro – Tog til Nørrebro  
– Nørrebros mange stationer)*

**Nørrebros Runddel**

Uofficielt navn på den cirkelrunde plads  
anlagt sidst i 1700tallet i krydset mellem *Jagtvej*  
og *Nørrebrogade.*

*(Læs artiklen: Slagtemesteren fra  
Runddelen)*

**Nørrebro Vænge**

Kompleks af pensionistboliger navngivet  
i 1943 efter beliggenheden langs *Nørrebroparken.*

**Nørre Sideallé**

Navngivet omkring 1902 som sidegade til  *Nørre Allé.*

# Nørrebros Gader H – N

Juni 5, 2011

**Fra Hamletsgade til Nørre Sidealé.  
Dette er anden del af lynguiden over Nørrebros lokaliteter. Hvad betyder  
lokaliteterne? Hvad gør dem specielle? Se det her.**

*Kære læsere velkommen til andel  
del af lynguiden over Nørrebros lokaliteter. Vi har forsøgt at henvise  
til artikler, hvor du kan finde mere uddybende ting. Men da*[*www.dengang.dk*](https://www.dengang.dk/%22http:/www.dengang.dk/%22)*indeholder mere end 130 artikler om det gamle  
Nørrebro, er vi sikker på, at du selv kan finde meget mere, når du  
går på opdagelse.*

**Hamletsgade**

Navngivet 1953 efter den danske sagnfigur  *Prins Amled.*Mere kendt er den sikkert i *Shakespeares*  
dramatiske fortolkning, *Hamlet, Prince of Denmark.*

Det blev opført første gang i 1603. Sagnet kan føres tilbage til  
arabiske fortællinger. Prinsen spillede evnesvag for med tiden, at  
kunne hævne sin fars død.

I 1910 var her både herreskrædder og  
sæbeforretning. Her har kunstneren *Per Kirkeby*  
boet i en halvanden værelses uden bad.

**Hans Egedes Gade**

Navngivet 1899 efter præsten og missionæren  *Hans Egede.*I området er en række *kirkelige*

gader. *Hans Egede*var norsk præst og missionær. Han fik den  
tanke, at bringe kristendommen op til de gamle nordboers efterkommere  
på *Grønland.*Han fik efter mange genvordigheder oprettet et  
kompagni til handel på *Grønland*  
fra *Bergen.*

Da det første skib under hans kommando  
ankom til *Grønland*i 1721 fandt man landet beboet af eskimoer,  
som for længst havde udryddet de sidste nordboer. *Egede*  
påbegyndte missionen bistået af sin kone, der var sygeplejerske. En  
koppepidemi kom til at koste hende livet.

*Hans Egede*  
grundlagde i 1727 *Godthåb.*  
Hans styre af kolonien var ikke blødsødent. Hårdhændede straffe  
for forseelser hørte tiden til. Den danske regering sendte ham kolonister,  
som blev hentet i mands – og kvindefængsler. Disse blev tvangsgiftet  
med hinanden. Det var *Egede,*  
der skaffede *Danmark*fodfæste i *Grønland.*

**Hans Tavsens kirke**

Navngivet 1897 efter reformationstidspræsten  
, senere biskop *Hans Tavsen.*

*Hans Tavsen*  
var oprindelig *Johanitter –*  
munk. Men på en rejse til *Wittenberg i Tyskland*  
blev han grebet af *Luthers*lære og forkyndelse. Han prædikede  
reformationen i *Viborg*1525. Det vakte sensation, at man sang  
danske salmer til gudstjenesten.

Han blev i 1529 præst ved *Nicolaj  
Kirke*i *København.*Han kom i 1533 i strid med *Sjællands*  
biskop *Joakim Rønnow,*der fik ham dømt til forvisning. Dette  
fremkaldte en oprørsk stemning blandt borgerne, der var ved at lynche  
biskoppen.

Det var *Hans Tavsen*  
selv, der reddede biskoppen. Han fik lov til at blive i *København*

ved at love biskoppen lydighed.

I 1536 sejrede den lutherske reformation.  *Hans Tavsen,*der oversatte *Mose  
– bøgerne*til dansk, blev 1541 biskop i *Ribe.*

*(Læs om kirken i artiklen: Kirker  
og Mennesker på Nørrebro)*

**Hans Tavsens Park**

Navngivet 1938 efter beliggenheden

**Haraldsgade**

Navngivet 1880 med mandsnavnet *Harald.*  
Antagelig tænkes det på *Kong Harald,*  
der var søn af *Gorm*og *Thyra. Harald Blåtand*

var konge i *Danmark*fra ca. 950 til 986. Han flyttede kongesædet  
fra *Lejre*til *Roskilde.*  
Han lagde grunden til den senere domkirke.

I en strid med sin søn *Svend  
Tveskæg*blev *Kong Harald*  
dræbt af *Palnatoke. Harald Blåtand*

rejste de berømte runesten i *Jelling*  
over sin far og mor. Han gjorde opmærksom på, at han selv kristnede  *Danerne*og vandt *Norges*  
rige.

Gaden er en gammel forbindelsesvej til  *Rådmandsmarken*mellem *Tagensvej*

og *Lyngbyvej.*Vejens oprindelige linieføring fulgte indtil 1920,  *Ragnagade*fra *Teglværksgade*  
til *Lyngbyvejen.*Det omlagte stykke af *Haraldsgade*  
kaldtes i de første år af 1920erne for *Ny Haraldsgade.*

**Havremarkens Skole**

Oprettet 1890 som *Husumgades Skole.*  
Navnet blev ændret i 1930, da *Husum Skole*  
blev taget i brug. Navnet repræsenterer det gamle navn, *Havremarken*  
Det dækkede området mellem *Jagtvej, Nørrebrogade, Ladegåsåen  
og Hillerødgade.*Indtil 1880 blev *Stefansgade*

kaldt for *Havremarksvej*

**Heimdalsgade**

Navngivet 1892 efter den nordiske gud,  *Heimdal,*der vogtede adgangen over regnbuen *Bifrost*  
til gudernes bolig. Han er i besiddelse af et horn, der kan lyde over  
hele verden. Så kan også høre græsset gro.

På *Heimdalsgade*

lå en af områdets ældste bebyggelser, nemlig gården *Petersminde.*  
I 1800tallet var adressen, *Lygtevejn 38.*  
Den optræder på et kort fra 1795. Inden da optræder en gård *Nissedal.*  
Antagelig samme gård optræder som *Mester Jokums Gård.*  
Her boede sandsynligvis bødelen.

På den anden side lå *Petershvile.*

Både den og *Petersminde*havde samme ejer, nemlig renteskriver  *Peter Feddersen.*

I 1896 åbnede de såkaldte *Gummi  
– og Luftningsfabrikker*i gaden. Den blev senere til *Schiønning  
& Arve.*Denne gummifabrik blev senere kendt, da den i 1981 blev  
nesat af unge. Det førte til en dramatisk aktion med brug af knipler,  
tåregas og varslingsskud.

I 1919 etablerede *Ford Motor Compagni*

en samlefabrik i nr. 42. I 1924 var fabrikken blevet for lille og flyttede.

På gaden var også en chokoladefabrik,  
en biscuit – fabrik og en rugbrøds – fabrik.

**Heinesgade**

Navngivet omkring 1904 efter overretssagfører  *Nathan Heine.*Han fungerede som byggeadvokat ved mange ejendomshandler  
på *Nørrebro.*Navnet blev dog først i 1967 officielt anerkendt  
af *Københavns Kommune.*

Det var bygherren *P.D. Løv,*

der lod opføre kvarteret sydvest for *Nørrebros Runddel.*

**Hellebækgade**

Navngivet 1917 efter den nordsjællandske  
kystby *Hellebæk.*

**Hellig Kors Kirke**

Kirken er opført 1887 – 1890.  
Den er navngivet efter det hellige kors, *Jesu*  
blev korsfæstet på. Det mest dominerende symbol i den kristne kirke,  
er netop korset. Navnet spiller også på, at den ligger for enden af

*Korsgade.*

*Se artiklen: Kirker og mennesker på  
Nørrebro*

**Henrik Pontoppidans Vej**

Navngivet 1994 efter forfatteren *Henrik  
Pontoppidan*

**Herman Triers Plads**

Navngivet 1930 efter den radikale politiker  
og københavnske borgerrepræsentant *Herman Trier.*

Er opført på *Ladegårdens*  
areal. Området hørte oprindelig til *Frederiksberg,*  
men blev i 1923 overført til *Københavns Kommune.*

*Herman Trier*  
gik aktivt ind for afholdsbevægelsen. Han var medstifter af *Studentersamfundet  
af 1882.*Han var leder af dets aftenundervisning for arbejdere.  
Det var også *Trier,*der indførte *sløjd  
– undervisning*i de danske skoler.

*Hvis du vil vide mere om Ladegården,  
læs artiklerne: Fattiglemmer på  
Ladegården – Ladegården dengang*

**Hermodsgade**

Navngivet 1928 efter den nordiske mytologis  *Hermod,*der af guderne blev sendt til dødsriget for at hente  *Balder*tilbage.

**Hildursgade**

Navngivet 1928 efter *Hildur.*

Hun er en kvinde i den nordiske sagnhistorie, der vækker døde krigere  
til live, så de er nødt til at kæmpe igen. Hendes navn betyder  *kamp.*Før 1928 blev gaden en kort tid kaldt *Dyvekevej*

**Hillerødgade**

Navngivet 1915 after den nordsjællandske  
købstad, *Hillerød.*Gaden hed før 1915, *Lyngbygade.*  
Men navnet blev ændret på grund af lighed med *Lyngbyvej. Hillerødgade*

er oprindelig markvej til *Bispeengen.*  
Når man nævner *Hillerødgade*  
kommer man til at tænke på jernbanen på *Nørrebro  
–*dengang. Her i nærheden fik en masse veje navneforandring.  *Brønshøjgade*er nu en del af *Søllerødgade. Ordrupgade*  
blev til *Skodsborggade. Gjentoftegade*

blev til *Vedbækgade.*

**Hiort Lorentzens Gade**

Hurra endnu en sønderjyde bliver hædret.  
Navngivet i 1907 efter den sønderjyske politiker *Peter Hiort Lorentzen.*  
Han var aktiv i den dansk orienterede politik i *Slesvig Holsten.*

Da han i 1842 talte dansk i *Den Slesvigske  
Stænderforsamling*som demonstration mod tyskheden, blev han korrekset  
af den svage danske kongemagt. Dette medførte en voldsom opblussen  
af danskheden.

*Lorentzen*  
var modstander af det enevældige kongestyre. Egentlig var han mest  
stemt for et frit, demokratisk *Slesvig  
– Holsten*i union med *Danmark.*

**Holtegade**

Navngivet omkring 1890 efter landsbyen  *Holte.*

**Hornbækgade**

Navngivet 1908 efter det nordsjællandske  
fiskeleje, *Hornbæk.*

**Hothers Plads**

Navngivet 1926 efter den nordiske mytologis  *Hother,*der var bror til *Balder.*  
Fordi han var blind blev han lokket til at skyde den dræbende pil mod  *Balder.*

**Humlebækgade**

Navngivet 1918 efter det nordsjællandske  
fiskeleje *Humlebæk.*

**Husumgade**

Navngivet 1885 after landsbyen, *Husum.*

*(Læs artiklen: Dramaet i Husumgade)*

**Hyltebro**

Navngivet 1930 med et gammelt navn på  
den bro, der førte over *Nørrebrogade*  
over *Lygteåen*ved *Nørrebro Station.*  
Broens navn kendtes tidligst 1625 som *Hyltebron. Hylte*  
betyder *skov.*

Det var, at der indtil 1901 var grænse  
mellem *Brønshøj*og *København.*

Den gamle træbro faldt sammen i 1771 og erstattet af en stenbro.

Hvoraf navnet stammer vides ikke, men  
der kan jo have stået *hyldetræer*  
på stedet.

**Hørsholmsgade**

Navngivet 1901 efter den nordsjællandske  
by, *Hørsholm.*

**Jagtvej**

Anlagt i den nuværende form i 1750,  
som en kongelig forbindelsesvej fra *Frederiksberg Slot*

og *Falkonergården*til *Vibenhus*  
med videre forbindelse til de kongelige jagtområder i *Jægersborg  
Dyrhave*og *Store Dyrehave.*  
Navnet kendes tidligst i 1780erne.

Vejen fra *Vibehus*  
til *Østerbrogade (Strandvejen)*

blev færdiggjort i 1768.

Ved *Den Danske Brigades*  
indmarch den 6. maj 1945 blev brigaden beskudt. Tre brigadefolk blev  
beskudt.

Her på nummer 69 lå *Ungdomshuset,*  
som engang var *Folkets Hus.*  
Det var forsamlingshus for hele *Nørrebro*

med boksestævner og besøg af bl.a. *Rosa Luxenborg.*

*(På*[*www.norrebro.dk*](https://www.dengang.dk/%22http:/www.norrebro.dk/%22)*kan du finde mange artikler om Ungdomshuset,  
læs også følgende artikler Jagtvejens Mølle  
– BZ Bevægelsens Historie på Nørrebro  
– Et ”Faderhus” på Nørrebro  
– Fristeder og Ungdomshus – Ungdomshusets Historie 1  
– 2 – Ungeren set fra 6. klasse)*

**Jesper Brochmanns Gade**

Navngivet 1899 efter den sjællandske  
biskop, *Jesper Brochmann.*Han var forfatter til en meget udbredt  
husandagtsbog.

Han bekæmpede katolicisme og calvinisme.  
Det var i *Brochmanns*hus, at den unge *Peter Schumacher,*  
senere *Griffenfeldt*traf *Frederik den Tredje.*  
Dette fik stor betydning for dennes fremtid.

**Julius Bloms Gade**

Navngivet 1903 efter tømrermester og  
brandmand, *Julius Blom.*Han var grundejer i gaden og stod for  
opførelsen af en række ejendomme på *Nørrebro.*

Han blev kaldt for *Stilladsråden.*

**Jægergade**

Navngivet 1874. En række gader i kvarteret  
bærer navn på forskellige jobs.

**Jægersborggade**

Navngivet 1866 efter det tidligere slot  
og kasernen, *Jægersborg*nord for *København.*

*(Læs mere i artiklerne. Historien  
om Jægersborggade – Barnemorderen fra Jægersborggade*  
og nutiden, *Nørrebro 2011)*

**Kapelvej**

Navngivet 1869 after kapellet på  *Assistens Kirkegaard.*En beboeraktion i 1908 blev iværksat for  
at slippe af med navnet. Men det førte dog ikke til noget.

På hjørnet af *Kapelvej*

og *Nørrebrogade*lå i forrige århundrede traktørstedet  *Lille Ravnsborg.*Her blev *Johanne Louise Pätges*  
født. Det var den senere *Fru Heiberg,*  
som var datter af traktørparret.

*(Læs mere om Fru Heiberg i artiklerne:  
Johanne fra Lille Ravnsborg –  
Rosenvænget på Østerbro*

**Kingos Kirke**

Opført 1909 – 10 og navngivet  
efter salmedigteren, præsten og biskoppen *Thomas Kingo.*

*( Læs mere i artiklen: Kirker og  
mennesker på Nørrebro).*

**Korsgade**

Navngivet 1860. Gaden gik på tværs  
af (*på kors af)*kvarterets hovedgade *Blågårdsgade.*

Først i 1887 – 90 byggedes kirken. Så man kan sige at gadenavnet  
ikke er afledt af kirken. Det er snarere omvendt. Gaden kaldtes en kort  
overgang før 1860 for *Blågårds Korsvej.*  
Allerede før 1850 gik en vej over åbent land. *Korsgade 49*  
menes at være *Nørrebros*ældste bygning fra 1849.

*(Læs artiklen: Blågårdskvarteret  
gennem 400 år)*

**Krogerupgade**

Navngivet 1919 efter den nordsjællandske  
storgård, nu højskole *Krogerup*  
ved *Humlebæk.*

**Kronborggade**

Navngivet 1899 efter slottet *Kronborg.  
Erik af Pommerns*slot hed oprindelig *Krogen.*  
Den sikrede opkrævning af *Øresundstolden*

frem til 1857.

**Krügersgade**

Navngivet 1898 efter den sønderjyske  
politiker, *Hans Andreasen Krüger.*  
Han nægtede at afgive ed på den preussiske forfatning.

**Laurids Skaus Gade**

Navngivet 1899 efter den sønderjyske  
politiker. Da gaden ved anlæggelsen løb langs en jernbane, der var  
afskærmet af tætte buskadser, og der stod *L. Skaus Gade*

på de første gadeskilte, omdøbte nørrebro'erne den selvfølgelig  
til *Elskovsgade.*

**Lersøen**

Er nu en udtørret sø, som stort set  
dækker det område, som i dag er optaget af jernbaneterrænet mellem  *Nørrebrogade*og *Lyngbyvej.*  
Søerne nævnes tidligst i 1619 som *Leyer Søe.*

Første led hentyder til *ler,*  
sigtende til lerbunden.

*Rørsøen,*  
som den også blev kaldt med afløb til *Øresund*  
gennem *Rosbækken.*Det nyere afløb langs den nuværende gade,  *Lygten*var kunstig og et led i *Københavns*

vandforsyning. I slutningen af 1800tallet blev søen tørlagt og et  
vildt morads opstod. Byens forliste eksistenser samledes herude. De  
byggede huler og hytter og blev kaldt *Lersø  
– bøller.*

*Kurvemagerne*  
fra byen hentede i mange år materialer i *Lersøens*  
kratskove. En del af området blev i 1911 udlagt som et offentligt areal  
og kaldt *Lersøparken.*

*Lersø  
Parkallé*er anlagt efter anden verdenskrig som en forlængelse  
af den tidligere *Klædebo Parkallé*  
mellem *Jagtvej*og *Haraldsgade*

*( Se mere i artiklerne: Flere steder  
på Østerbro – Latriner og kloaker på  
Nørrebro – Med tog over Lersøen  
– Nørrebros mange stationer –  
Tog til Nørrebro )*

**Lille Fredensgade**

Er navngivet 1886 som en sidegade til  *Fredensgade.*

**Lundtoftegade**

Navngivet 1916 (strækningen mellem  *Hillerødgade*og *Ørholmgade).*

1919 (til *Borups Allé)*

og 1929 (til *Nørrebrogade)*  
Opkaldt efter landsbyen *Lundtofte.*  
Den nordlige del hed en kort årrække til 1929, *Ny  
Åboulevard.*

**Lynæsvej**

Navngivet 1915 efter fiskelejet *Lynæs*

ved *Hundested.*

**Læssøesgade**

Navngivet 1873 efter oberst *Frederik  
Læssøe,*der faldt i slaget ved *Isted.*  
Han var stabschef under den *Første Slesvigske Krig.*  
Kollegaer anså ham som en en overlegen militær begavelse. Men *Krigsministeren*

brød sig ikke om ham.

**Meinungsgade**

Kaptajn *Conrad Robertus Meinung*  
var lokal grundejer. Hans opfindelse af luftrum mellem yder – og inderrum  
til forbedring af arbejderboliger blev præsenteret på verdensudstillingen  
i *Paris.*Gaden blev navngivet omkring 1859.

**Metropolitanskolen**

Skolen var vel nok *Københavns*

ældste skole med rødder tilbage i slutningen af 1100 – tallet. Den  
havde en tæt forbindelse til *Vor Frue kirke,*  
som skolen lå ved indtil 1938, da den flyttede til adressen på  *Nørrebro.*

Navnet fik skolen i 1817. *Metropolitan*  
har betydningen *Hovedstad.*

*Læs artiklen: Et gymnasium på  
Nørrebro*

**Midgårdsgade**

Navngivet 1926 efter den nordiske mytologis  
lokalitet *Midgård.*Dette navn, som betyder, *den miderste  
gård, gården i centrum,*betegner menneskernes verden. Uden om  
den ligger den velkendte *Midgårdsorm*  
på vagt. Den omspænder hele jorden, men dræbes af *Thor.*

**Mimersgade**

Navngivet 1925 og 1931 efter jætten,

*Mimer*i den nordiske mytologi. *Mimer*  
var den jætte, der vogtede *Visdommens Brønd. Odin*  
pantsatte sit ene øje hos ham, for at få lov til at drikke af vandet.

På et kort fra 1865 ses *Mimersgade*  
som en smal vej gennem markerne.

Stykket øst for *Heimdalsgade*

hed før 1925, *Rosagde.*Stykket vest for *Heimdalsgade*  
hed indtil 1931, *Slejpnergade.*  
Indtil 1930 delte en jernbaneoverskæring forløbet med *Heimdalsgade.*

**Mjølnerparken**

*Mjølner*

var i den nordiske gudelære *Thors*  
hammer.

Her 559 boliger beboet af 2.500 beboere.  
Man påbegyndte bebyggelsen i 1984. Navnet fik området i 1986  
og året efter flyttede folk ind. Området er ofte nævnt i forbindelse  
med kriminalitet. 230 overvågningskamaraer skal forhindre ubehageligheder  
i kvarteret. I mellemkrigstiden lå her en stor papirfabrik.

*(Læs under*[*www.norrebro.dk*](https://www.dengang.dk/%22http:/www.norrebro.dk/%22)*, Mjølnerparken er cool)*

**Møllegade**

Navngivet 1858 som adgangsvej til en  
mølle, der lå *Møllegade 20*  
indtil den nedbrændte i 1885. Vejen hed tidligere *Jødevejen*  
efter *Mosaisk Østre Kirkegård*  
blev anlagt i 1694 ved vejens østside.

Vejen er rest af en meget gammel vej,  
der gik over *Fælleden,*som mundede ud i *Trianglen.*

Den var tilkørsel nordfra til *Nørrebros*  
mange møller.

Vejen forsvandt næsten, da *Blegdamsvej*  
blev anlagt omkring 1670.

*Møllegade*  
var anlagt som jagtvej kort efter opførelsen af *Ladegården*  
i 1620 for at *Christian den Fjerdes*

jagtselskaber kunne komme hurtigere til *Vibenhus.*

*Sandgravsvej*  
er også et tidligere navn for *Møllegade.*  
Man brugte sand til bl.a. hvidskuring af gulve og borde. Sandgravene  
lå, der hvor *De Gamles By*nu ligger.

**Nannasgade**

Navngivet 1904 efter den nordiske mytologis  
kvinde, *Nanna,*der var gift med *Balder.*

Tekstilfabrikanten *Holger Petersen*  
købte et stort areal på den daværende *Rådmandsmarken*  
og samlede sine aktiviteter her. Foruden fabriksbygninger opførte han  
arbejderboliger.

Tekstilfabrikanten gav tårnet til  *Kingo Kirken,*der ligger på hjørnet af *Nannagade*  
og *Bragesgade.*

I nummer 5 lå *Arbejdernes Fællesbageri,*  
der var grundlagt i 1886. Og i 1887 flyttede man til *Nannasgade.*  
Fællesbageriet, der også blev kaldt *Rutana*  
havde et markant *Rugbrødstårn.*  
Det blev bortsprængt i 1985. ja egen mølle havde man også.

*Læs artiklerne: Arbejderne på  
Nørrebro – Arbejdere og Industri på  
Nørrebro 1-2)*

**Nivågade**

Det nordsjællandske åløb har givet  
byen sit navn.

**Nordbanegade**

Navngivet 1883 efter beliggenheden langs  
de daværende linieføring af *Nordbanen*  
fra *København*til *Hillerød. Nordbanen*  
gik dengang ud gennem *Gyldenløvsgade*

og over *Nørrebro*til *Hellerup.*  
Der var to stationer A og B. Sidste tog fra *København*  
ad *Nordbanen*kørte den 30. september 1921.

*(Læs artiklerne: Tog til København  
– Med tog over Lersøen – Nørrebros mange stationer  
– Omkring Nørrebroparken 1 til 3  
– Tog til Nørrebro )*

**Nordborggade**

Efter den næststørste by på  *Als. Alsingerne*kalder den selv *Nørborg.*  
Oprindelig hed byen bare *Køping.*

**Nordre Fasanvej**

*Fasangården*  
blev opført i *Frederiksberg Have*

i 1723 – 24 med henblik på opdræt af fasaner, men nedlagt 1785.

**Nærumgade**

Navngivet 1919 efter den nordsjællandske  
by og forstad, *Nærum*

**Nøddebogade**

Navngivet 1915 efter landsbyen *Nøddebo  
(nu skrevet med et d)*i *Nordsjælland.*

**Nørre Allé**

Forbindelsesvej mellem *Vibenhus Runddel*  
og *Nørrebro/Nørreport.*Den er kendt siden slutningen af 1600tallet.  
Selve navnet kendes i hvert fald siden 1810. Navnet sigter til, at alléen  
giver forbindelse til *Vibehus Runddel*  
til *Nørrebro.*

**Nørrebro**

Bydelen er opstået omkring *Indre  
Nørrebro.*Området har navn efter beliggenheden ud for *Nørreport.*  
Ordet *bro*sigter til, at gaden var brolagt, som ellers var grusveje  
dengang. Navnet kendes i svøb i 1700 i formen *nørre steenbroe*

*(Læs artiklerne Byggespekulation  
på Nørrebro – De vilde på  
Nørrebro – Nørrebro for begyndere  
– Nørrebro i begyndelsen – Nørrebro og Omegn  
– Nørrebros historie – Urtekræmmere, spækhøkere og andre på  
Nørrebro)*

**Nørrebrogade**

Gaden er en del af den gamle landevej  
til *Frederiksborg*og *Frederikssund.*  
Langs den inderste del, blev der i løbet af 1700tallet bygget forskellige  
lystejendomme og beværtningssteder. I 1760 anlagdes *Assistens Kirkegård  
l*angs en del af gaden. Den voksende bebyggelse beholdt navnet  *Nørrebro.*

Gaden blev brolagt omkring 1760. Men  
først omkring 1910 udgjorde hele gaden til *Lygten*  
en helhed med masser af fire – og fem etagers bygninger.

Fra omkring midten af 1800tallet kaldtes  
hovedgaden for *Nørrebrogade.*

Fra 1873 udstraktes navnet til også  
at omfatte *Lygtevejen*fra *Runddelen*  
til *Lygten.*Og her lå den berømte *Lygtekroen.*  
Fra 1700tallet til 1904 slukkede den tørsten på mange vejfarende.  
Onde tunger mente dog, at værten snød med det gode øl. Det var den  
samme som den billige, påstod man.

På pladsen ved den nuværende  *Nørrebrohal*lå *Skæremøllen.*  
Og *Nørrebrohallen*er resten af den kæmpe store remisse for  
sporvogne. Det var på hjørnet af *Lygtevejen*  
ved *Baldersgade,*at *Nørrebroes Sporvejsselskab*  
blev dannet i 1867.

Ja og så ville *Alex Brask Thomsen*  
købe *Nørrebrogade*for 250 millioner kroner. Glemme skal vi  
heller ikke at i *Nørrebrogade 156*  
blev *Frihedsrådet*dannet. I nummer 163 huserede urtekræmmer  *Ottesen.*Han var både postmester og fattigforstander.

Omkring 1890 lå der omkring nr.  
174 – 176 stadigvæk *Gæstgiveriet Svanen*  
i landelige omgivelser.

Og hvem skulle tro, at når man nu står  
i *El – Giganten,*ja der lå en af *Københavns*  
flotteste biografer. Det var *Nora Bio Film Teater.*  
Den åbnede den 12. april 1935. Den blev drevet af *Arbejdernes Oplysningsudvalg.*

Det var en luksus – biograf med hele 1.184 siddepladser. Ja, det kan  
man slet ikke forestille sig i dag.

*(Læs de samme artikler som under  
Nørrebro, desuden anbefales: Sporvogn på  
Nørrebro – Ture gennem Nørrebro 1820 til 1867  
– På sporet af Nørrebro  
– Flere spor på Nørrebro  
– Farvehandleren, der ville købe Nørrebrogade  
– Nørrebros mange Stationer –  
Tog til Nørrebro – Nørrebro virksomheder 1923)*

**Nørrebroparken**

Parken blev navngivet i 1938. Anlagt  
på en del af det store nedlagte godsterræn mellem *Stefansgade*  
og *Hillerødgade*

*(Løs artiklerne Omkring Nørrebroparken  
1 til 3 – Historien om Jægersborggade  
– På sporet af Nørrebro – Flere spor på  
Nørrebro – Med tog over Lersøen  
– Sporvogn på Nørrebro – Tog til Nørrebro  
– Nørrebros mange stationer)*

**Nørrebros Runddel**

Uofficielt navn på den cirkelrunde plads  
anlagt sidst i 1700tallet i krydset mellem *Jagtvej*  
og *Nørrebrogade.*

*(Læs artiklen: Slagtemesteren fra  
Runddelen)*

**Nørrebro Vænge**

Kompleks af pensionistboliger navngivet  
i 1943 efter beliggenheden langs *Nørrebroparken.*

**Nørre Sideallé**

Navngivet omkring 1902 som sidegade til  *Nørre Allé.*

Nørrebros Gader O – Å

Juni 5, 2011

**Fra Odinsgade til  
Ågade. Dette er tredje og sidste del af guiden over Nørrebros lokaliteter.  
Hvorfor hedder lokaliteterne det som de gør? Hvad er det specielle  
ved dem? Læs det her.**

*Kære læser. Du er nu kommet til  
tredje og sidste del af vores lille lyn  
– guide over Nørrebro. Vi har angivet artikler, hvor du kan få  
mere at vide, om de enkelte aktiviteter. Men*[*www.dengang.dk*](https://www.dengang.dk/%22http:/www.dengang.dk/%22)*indeholder over 130 artikler om det gamle  
Nørrebro, så hvis du selv går på  
opdagelse, kan du finde meget mere. God fornøjelse.*

**Odinsgade**

Navngivet 1860 efter den nordiske hovedgud  *Odin.* Han boede i borgen *Valhal*  
i *Asgård*og var gift med *Friga,*

med hvem de fik sønnen *Balder.*

**Odins Tværgade**

Navngivet omkring 1907 som sidegade til  *Odinsgade*

**Ole Jørgensens Gade**

Navngivet omkring år 1900 efter viktualiehandler  *Ole Jørgensen,*der sad i bestyrelsen for det konsortium, som udstykkede  
grundene omkring gaden. Navnet er ført godkendt i 1967.

Kun fordi navnet havde været brugt i  
så lang tid, blev de godkendt, men *Gadenavnsudvalget*  
havde sine betænkeligheder.

**Overskæringen**

Navngivet 1937 efter beliggenheden ved  
den gamle jernbane fra *København*  
til *Hellerup,*der passerede lige vest for vejen. Navnet sigter  
til jernbanens krydsning med den nuværende *Mimersgade.*

**Parcelbroen**

Uofficielt navn på det sted, hvor  *Griffemfeldsgade (indtil 1879. Parcelvej)*  
og *H.C. Ørsteds Vej*krydser *Åboulevarden.*  
Den bro, der førte over *Ladegårdsåen*  
lå for enden af *Parcelvej.*

**P.D. Løvs Allé**

Navngivet omkring 1908 efter malermester  *P.D. Løv,*der medvirkede ved mange ejendomsbyggerier på *Nørrebro*

**Peblingesøen**

Den miderste af de søer, som ligesom  
en flod omgiver *Københavns Indre By.*  
Navnet kendes tidligst 1615 i formen *Peblingsøe.*

Søen har navnet efter dæmningen ved den nuværende *Gyldenløvsgade.*  
Denne dæmning (*ældre dansk: dam)*  
omtales allerede i 1524 som *Pefflinge dammen.*  
Navnet indeholder ordet *pebling,*  
er betyder *latinskoleelev.*

Det tog 2.000 soldater tre somre at udgreve  
søen. De startede i 1725.

*(Se artiklen: Søerne foran Nørrebro)*

**Peblinge Dossering**

*Dossering*  
kommer fra det franske *Dos,*  
som betyder *ryg.*Navnet kan også sammenlignes med gadens fortsættelse  
mod syd, *Svineryggen,*der oprindelig betegnede dæmningen over

*Skt. Jørgens Sø.*

**Peter Fabers Gade**

Navngivet 1897 efter telegrafdirektør  *Peter Faber.*Han er desuden kendt for sangene *Dengang jeg drog  
afsted*og *Højt fra træets grønne top.*

Før 1897 hed gaden *Lille Guldbergsgade.*

**Prinsesse Charlottes Gade**

Anlagt og navngivet omkring 1862 efter  *prinsesse Charlotte Friederike, Frederik den Syvendes*  
mor. *Prinsesse Charlotte Frederikke af Mecklenburg  
– Schwerin*blev i 1806 gift med den senere *Christian den Ottende,*  
og fødte *Frederik den Syvende .*  
Hendes forhold til en sanger førte til skilsmisse i 1809. Hun fik anvist  
slottet i *Horsens*som bopæl. Her livede *Garnisonens*

officerer gevaldigt op, da hun ankom.

Hun gik siden over til den katolske tro,  
og slog sig ned i *Rom.*  
Hun foragede borgerskabet med sit letfældige liv. Men i den almene  
befolkning var hun meget populær.

Gaden er en sidegade til *Frederik  
den Syvendes gade.*Kongen skulle have givet sin tilladelse til navngivningen.

*(Læs mere om prinsessen og få  
svar på, hvorfor H.C. Andersen besøgte hende i Rom i artiklerne  
– Jomfru Fanny fra Aabenraa  
– Jomfru Fanny, Myte eller virkelighed)*

**Prins Jørgens Gade**

Navngivet 1858 efter den danske *prins  
Jørgen, Fredrik den Tredjes*søn, som ved ægteskab blev den engelske  
dronning *Annes*prinsgemal. Han arvede efter efter *Frederik  
den Tredje*betydelige godser på *Sydsjælland.*  
Hans navn er knyttet til *Vordingborg.*  
Gaden kaldtes i 1850erne og 1860erne for *Louisegade.*

*Prinsesse Anne (Stuart)*  
kom på tronen i 1702, og *Prins Jørgen*  
tog navnet *George. Anne*blev gravid 15 gange. Hun fødte dog  
kun fem levende børn, som alle døde som små. Dermed uddøde *Stuarterne.*

Under Anden Verdenskrig valgte *BBC  
Prins Jørgens March*som kendingsmelodi for sine propaganda –  
udsendelser til *Danmark.*Ja melodien blev så populær, at den  
nu bruges til at annoncere *Eurovisions  
– udsendelser.*

Navnet har en hvis tilknytning til  *Griffenfeldsgade,*idet *Griffenfeld*  
i begyndelsen af 1670erne forsøgte af få *Prins Jørgen*  
gjort til konge af *Polen.*

**Rabarberlandet**

Uofficielt navn på et område af

*Nørrebro*omkring *Rantzausgade.*  
Navnet kendes fra sidst i 1800tallet og hentyder til, at det spekulationsbyggeri,  
der blev bygget, var opført på tidligere gartnerjord, hvor der bl.a.  
blev dyrket rabarber.

*(Læs artiklerne Byggespekulation  
på Nørrebro – At bo på  
Nørrebro)*

**Rantzausgade**

Navngivet 1906 efter et lokalt ønske.  
Det har fra starten været uklart, hvilken *Rantzau*  
gaden egentlig er opkaldt efter. Hvis gadenavnet skal ses i sammenhæng  
med *Griffenfeldsgade*er det tale om rigsgreve *Ditlev Rantzau,*

hvis første kone *Cathrine Brockdorff,*  
som var *Griffenfelds*elskerinde.

Det kunne have været *Johan Rantzau.*  
Han var godsejer, statholder i *Sønderjylland*  
og dansk rigsråd. Som ung var han soldat i udenlandsk tjeneste, rejste  
siden i *Europa*og kom helt til *Jerusalem.*

I *Worms*hørte han *Martin Luther.*

I *Danmark*  
satte *Frederik den Første*ham i spidsen for den danske hær.

*Rantzau*  
belejrede og udsultede i 1523 københavnerne, der holdt med den landflygtige  *Christian den Anden.*

Hans søn, *Henrik Rantzau*  
var derimod fredens mand. Som ung var han i huset hos *Luther.*  
Det var hos ham, *Tycho Brahe*  
fandt sit første tilholdssted , da han havde vendt *København*  
ryggen, træt af de herskende kredses snæversyn.

Vi kan da også nævne *Daniel  
Rantzau,*der var feltherre og faldt i den nordiske syvårskrig ramt  
af en kanonkugle under belejringen af *Varberg.*

Men inden vi skal igennem en hel adelsslægt,  
så tror jeg, vi har fundet den rigtige *Rantzau.*  
Nemlig *Anthon William Wilhelm Theobald Rantzau.*  
Han var nok den mest produktive viseskriver, som kongeriget nogen sinde  
har haft. Hen imod 4.000 viser blev det til. Han var direktør for an  
masse sangerindepavilloner. En af dem var *Store Ravnsborg.*  
Han var populær på *Nørrebro,*  
fordi han arrangerede velgørenhedskoncerter.

Fra 1874 til 1906 kaldtes vejen *Nordvestvejen.*

Det var nu ikke alle *Rantzauer,*  
der var lige populære. Det kan man tale om i *Sønderjylland,*  
selv om slægten bliver positiv omtalt i den vest – sønderjyske  *nationalsang For en fremmed barsk og fattig.*

( *Læs artiklerne om Møgeltønder og Schackenborg samt artiklen  
Trøjborg – nord for Tønder).*

**Ravnsborggade**

Navngivet 1858 efter lystejendommen  *Store Ravnsborg.*Jorden var blevet udstykket, og gaden er en forlængelse  
af den oprindelige adgangsvej til lyststedet. Ejendommen omtales i 1659  
som *Raufnsburg..*Allerede inden svenskekrigen lå her en skanse  
med et hus. Huset betegnes på et svensk spionkort fra 1658 som byfogedens  
hus. Hvis det er rigtigt, så er det byfoged *Klaus Iversen Ravn,*  
der har lagt navn til stedet. Han udnævntes som byfoged i 1638 og blev  
rådmand i 1660.

Allerede sidst i 1600tallet var *Ravnsborg*  
delt op i et *Lille og Store Ravnsborg.*

Det er dog først senere at *Lille Ravnsborg*  
flyttede ud til *Solitude.*

Her på den nedlagte skanse, som  *Christian den Fjerde*aldrig fik gjort helt færdig, åbnedes officielt  *Nørrebros*første værtshus. Det var *Merhof,*  
der havde fået denne bevilling for et heltemod.

På nabogrunden *Store Ravnsborg*  
blev der også indrettet en kro. Stedet var et yndet forlystelsessted  
i hele 1700tallet. Og dem kom der mange af i tidens løb. Det var uhyggelig  
svært at nå byens porte med tør hals.

I *Store Ravnsborgs*  
hovedbygning startede *Nørrebros Teater.*

I *Ravnsborggade 21*  
trykte *Louis Pio*i 1871 – 71 bladet *Socialisten.*

Det var her politiet arresterede ham den 5. maj 1872.

*(Læs artiklerne Nørrebro i begyndelsen  
– De vilde på Nørrebro – Uden for Voldene  
– Solitude et lyststed på Nørrebro  
– Historien om Nørrebros Teater – Louis Pio på  
Nørrebro – Arbejderkamp på Nørrebro  
– Historien om Første Maj)*

**Ravnsborg Tværgade**

Navngivet 1858 som forbindelsesvej mellem  *Ravnsborggade og Sortedams Dossering.*

**Refnæsgade**

Navngivet 1915 efter den sjællandske  
halvø *Røsnæs,*dengang blev den skrevet *Refnæs.*

**Rovsingsgade**

Navngivet 1927 efter kirurg og professor  *Thorkild Rovsing.*Strækningen på *Østerbro*  
er den ældste del af vejen.

Han var både hospitalskirurg og havde  
en privat klinik. Han var en kort overgang undervisningsminister i  *Otto Liebes*regering. Han var ikke særlig populær hos arbejderne.  
Han var medlem af bestyrelsen i *Samfundshjælpen,*

hvis opgave var at finde strejkebrydere. Og det var studenter og andre  
der ikke solidariserede med de strejkende arbejdere mere end villige  
til.

**Ryesgade**

Navngivet 1860 efter generalmajor  *Olaf Rye,*der ledede det danske udfald fra *Fredericia*  
den 6. juli 1849. De belejrende *Slesvig  
– Holstenere*blev slået, men *Olaf Rye*

faldt selv ligesom 499 andre danskere. Han er i dag begravet på  *Garnisons Kirkegården.* Omkring 1870 er der opstået en navnegruppe  
i området, med personer,der gjorde sig gældende i de *Slesvigske*  
krige.

Kvarteret omkring *Ryesgade*  
opstod i 1870erne og 1880erne. Egentlig var det et meget naturskønt  
område, men spekulationsbyggeriet omdannede dette til det rene slum.  
En overgang var gaden den tættest befolkede gade i *København.*  
Og her skulle rotterne have været ekstraordnær store.

Her lå den første kaffebar allerede  
i 1950erne. Dem hed *Travcafeén*  
og lå i nummer 50. Og i nummer 58 lå det berømte BZ – hus her i  
3 ½ år. Det blev besat den 1. juni 1983.

*(Læs artiklen: BZ  
– bevægelsens historie på  
Nørrebro – Nørrebro 2011)*

**Rådmandsgade**

Navnet givet 1860 til det første blinde  
stykke af den nuværende gade, dvs. fra *Dagmarsgade*  
og nordøst på, frem til skellet indtil *Rådmandsmarken.*

Området var tilgået *Københavns Kommune*  
i 1539 og blev anvendt til aflønning af byens rådmænd. Helt til 1795  
fungerede denne ordning.

*Rådmændene*  
nævnes første gang i 1275, da *Roskilde  
– bispen*indsatte sin foged og tolv rådmænd til at styre byen,  *København*for sig. Ideen var tysk. Et stort område mellem *Jagtvejen*  
og *Lersøen*kaldte man for *Borgmester Vang*

og *Råds Vang.*

*(Læs artiklerne Nørrebro i begyndelsen  
– Nørrebro og naboerne –  
Hvad skete der med Serridslev? – fra Kæmner til Ildebrand)*

**Sakramentskirken**

Katolsk kirke opført 1915 – 1917  
og navngivet efter de hellige *sakramenter.*

*( Læs artiklerne. Kirker og Mennesker  
på Nørrebro – Et hospital på Nørrebro)*

**Samuels Kirke**

Den ældste del er opført 1924 –  
25 og navngivet efter profeten *Samuel*  
fra *Det Gamle Testamente*

*(Læs artiklen: Kirker og Mennesker  
på Nørrebro)*

**Sandbjergvej**

Navngivet 1925 efter den nordsjællandske  
bebyggelse *Sandbjerg*mellem *Hørsholm*

og *Holte.*

**Sankt Hans Gade**

Navngivet omkring 1860 efter beliggenheden.  
Det var her blegdam nr. 1 lå.

*(Læs artiklen: Blegdamme på  
Blegdamsvej)*

**Sankt Hans Torv**

Navngivet 1858 efter beliggenheden foran  *Sankt Johannes Kirken.*Her lå malkepladsen for kvæget på *Nørre  
Fælled.*Fra slutningen af 1700tallet udgik en masse kapervogne herfra.  
Det var især Sankt Hans aften, man drog afsted herfra til skovs. Man  
kørte over *Store Vibenhus*og *Ordrup,*

inden *Strandvejen*blev sat i stand.

Fra begyndelsen af 1800tallet ændrede  
trafikvanerne sig. Nu havde man fået repareret *Strandvejen.*

*(Læs artiklerne  
– Forlystelser i København  
– Nørrebro 2011 – Strandvejens historie)*

**Sankt Johannes Kirke**

Navngivet ved grundstensnedlæggelsen  
i 1856 after *Johannes Døberen*

i *Det Ny testamente.*Det var her arbejderne søgte tilflugt,  
da politi og husarer angreb dem, da de forsøgte at holde møde på  *Fælleden.*

*Sankt Johannes Kirke*  
var *Nørrebros*første.

*(Læs artiklerne- Kirker og Mennesker  
på Nørrebro – Kampen på Fælleden  
– Fælledparkens historie – Arbejderkamp på  
Nørrebro)*

**Sankt Josephs Hospital**

Opført som katolsk privathospital 1873  
– 75 af *Sankt Josephs Søstrenes Orden.*  
Siden 1979 drevet af Københavns Kommune. Fra 1985 som plejehjem og  
nu som administration.

*(Læs artiklen: Et hospital på  
Nørrebro)*

**Sankt Stefans Kirke**

Opført 1873 – 74 navngivet efter  
den kristne kirkes første martyr, *Sankt Stefan.*

*(Læs artiklen: Kirker og Mennesker  
på Nørrebro)*

**Sigurdsgade**

Navngivet 1923 efter sagnhelten, *Sigurd,*  
der dræbte slangen *Fafner.*

**Simeons Kirke**

Opført 1912 – 14 og navngivet  
efter *Simeon,*der i *Det Nye Testamente*  
modtager *Jesus*ved fremstillingen i templet og profeterer om  
hans videre skæbne .

*(Læs artiklen: Kirker og Mennesker  
på Nørrebro)*

**Sjællandsgade**

Navngivet 1885. Omkring denne gade udviklede  
der sig en mindre navnegruppe, *Fyensgade fra 1897, Langelandsvej  
1890 og Jyllandsvej 1877.*

Før 1885 hed vejen *Thranesvej*  
efter den lokale grundejer, grosserer *L.E. Thrane*

**Sjællandsgades Sideallé**

Her lå nogle bevarede allétræer  
og gamle arbejderboligere fra forrige århundrede.

**Skodsborggade**

Navngivet 1916 efter den nordsjællandske  
kystby, *Skodsborg.*Før 1916 hed gaden en kort årrække,  *Ordrupgade*

**Skotterupgade**

Navngivet 1918 efter kystbebyggelsen

*Skotterup*lidt syd for *Snekkersten.*

Allerede i middelalderen var der mange  
skotter i *Helsingør.*De bekostede et alter i *Sankt Olai Kirke*  
men det var for at ære deres egne helgener, *Sankt Jakob, Sankt Andreas*  
og *Sankt Ninianus.*De lånte også navnet til det lille fiskeleje.

**Skrivervangen**

Navngivet 1928 sigtende til hovedstadens  
skriver, der ligesom andre af byens embedsmænd havde del i indtægterne  
af jordene heromkring. Selv boede *Københavns byskriver*  
gratis i et stenhus på hjørnet af *Gammeltorv*  
og *Klædeboderne –*nutidens *Skindergade.*  
Han nød desuden embedsjord og honorarer for at udfærdige skøder,  
domme og lister over våbenføre mænd.

*(Læs artiklen  
– fra Kæmner til Ildebrand)*

**Skyttegade**

Navngivet 1874 efter jobbeskrivelsen  *Skytte.*

**Slangerupgade**

Navngivet omkring 1915 efter den nordsjællandske  
by, *Slangerup.*På navngivning – tidspunktet lå gaden parallelt  
med *Tagensvej,*frit ned mod *Nordbanen*

og banen til *Slangerup.*

*(Løs artiklerne: Tog til Nørrebro  
– Nørrebros mange Stationer  
– Med tog over Lersøen)*

**Slejpnersgade**

Navngivet 1937 efter *Odins*  
ottebenede hest, *Slejpner.*Fra 1917 til 1931 brugtes navnet om  
den vestligste del af *Mimersgade.*

**Slotsgade**

Navngivet 1858 som den oprindelige adgangsvej  
til *Blågård.*Slottet var kongelig eje og derfor undertiden  
omtales som slot. Gadens indkørsel fra *Nørrebrogade*  
var indtil 1873 flankeret af to murede søjler.

*(Læs artiklerne  
– Blågårdsgade dengang –  
Blågårdskvarteret gennem 400 år)*

**Solitudevej**

Navngivet omkring 1863 som adgangsvej  
til lystejendommen *Solitude,*

som lå syd for nuværende *Bangertsgade.*  
Ejendommen, er navngivet med det latinske *solitudo.*  
Det betyder *ensomhed.*Ejendommen lå her helt til 1902.

Landstedet opførtes 1720 af *Grev  
U.A. Holstein.*Denne lensgreve måtte holde sig fra hoffet. *Grevinde  
Vieregg, Frederik den Fjerdes*elskerinde hadede ham som pesten.  
Kongen kunne dog godt lide ham. Og han var gift med en halvsøster til

*Anna Sophie Reventlov,*kongens nye dronning til venstre hånd. Så  
på den måde kunne *Holstein*  
godt blive kongens højeste embedsmand.

I slutningen af århundredet blev  *Solitude*vaccinationsanstalt. Her blev de første koppevaccinationer  
i *Danmark*foretaget.

Senere blev det forlystelsessted og udflugtsmål  
for københavnerne. Den første udstykning af jorden, der strakte sig  
ned til *Ladegårdsåen*startede i 1853.

*(Læs artiklen  
– Solitude, en lystejendom på  
Nørrebro)*

**Sorgenfrigade**

Navngivet 1905 efter det nordsjællandske  
slot, *Sorgenfri*

**Sortedam Dossering**

Navngivet officielt 1948 efter beliggenheden  
langs *Sortedams Sø.*Før 1948 var adressen blot *Dosseringen.*  
Stivolden langs søen i al fald siden sidst i 1800tallet har båret  
det nuværende navn

*(Læs artiklerne: Søerne foran Nørrebro  
– Østerbro langs søerne)*

**Sortedams Sø**

Den nordligste af de tre københavnske  
søer. Navnet kendes tidligst 1619 i formen *Soerte dam.*  
Første del *Sort*sigter givetvis til mørkt, mudret vand.

*Sortedams Søen*  
er en kunstig sø. Den blev dannet sammen med *Peblinge Søen*

ved opstemning. Vandet kom fra *Ladegårdsåen.*

Hensigten var at skaffe vand til stadens  
forsvarsanlæg og vandmøller, samt drikkevand til diverse gadebrønde.

Siden 12. november 1687 har det været  
strengt forbudt at vaske vogne og klæder i søen. Man må heller  
ikke kaste ådsler i den. Og tænk i gamle dage kom de små københavnere  
ikke med storken – de små (peblinge) blev fisket op af søen.

*(Læs artiklerne: Søerne foran Nørrebro  
– Østerbro langs søerne)*

**Sorte Firkant**

Uofficielt navn givet 1972 til saneringsområdet  
omkring *Blågårdsgade.*Området var på saneringsplanen fra  
1971 markeret med en sortebrun farve. Mange mener, at navnet stammer  
fra alle de sociale sager, der var i området. Man havde markeret sagerne  
med kortnåle på et kort.

*(Læs artiklerne: At bo på  
Nørrebro – Blågårdskvarteret gennem 400  
år – Bulldozersanering  
ødelagde detailhandelen – Dagligliv på  
Nørrebro, dengang – Barn på Nørrebro)*

**Stefansgade**

Navngivet 1880 efter beliggenheden ved  *Skt. Stefans Kirke.*Vejen er en gammel forbindelsesvej til *Havremarken.*

Den hed før 1880, *Havremarksvej.*  
Navnet *Havremarken*er i 1930 genoptaget på en skole.

Her ligger et af *Københavns*  
ældste værtshuse, *Cafè Peter,*  
og også *Stefanshus.*Her blev jeg sammen med en anden kendt person  
smidt ud, fordi vi sang tyske schlagere og Beatles.

Her lå bryggerierne *Stefan*  
og *Hafnia.*Og *Arbejdernes Bryggeri  
Stjernen*lå her.

Langsomt er kvarteret ved at blive et  
in – sted

*(Læs artiklerne: Nørrebro 2011  
– Arbejderne og Industri på  
Nørrebro 1 – 2 – Arbejderne på  
Nørrebro – Omkring Nørrebroparken 1  
– 3 – Stuntkvinden fra Stefansgade)*

**Stengade**

Navngivet 1858, muligvis efter boghandler  *Chr. Steen,*som ejede nogle grunde her. Selv boede han på *Nørrebrogade  
45.*

Ved *Prins Jørgens Gade,*  
hvor vejen var spærret med en bom, begyndte navnet *Stengade.*

Navnet omfattede første stykke  
mellem *Korsgade og Baggesensgade.*

Det sidste stykke frem til *Nørrebrogade*  
hed til 1927, *Nørrebrostræde.*

**Stevnsgade**

Navngivet 1915 efter det østsjællandske  
område, *Stevns.*Ordet er udledt af det olddanske ord for  *ambolt.*Har det mon noget med klinten at gøre?

**Struenseegade**

Navngivet 1906 efter *Johan Friedrich  
Struensee.*Han var livlæge for den sindssyge konge *Christian  
den Syvende.*Han var ligeledes en kort overgang *første  
– minister*og dronning *Caroline Mathildes*  
elsker. Hun fødte ham en datter. Samme år styrtede han *Bernstoffs*  
regering og tiltog sig enevældig magt. Fra 1771 kaldte han sig *Geheimekabinetsminister.*

En stor del af dette år regerede han *Danmark*  
fra slottet i *Hørsholm.*

Han indførte nogle love, der forenklede  
administrationen ved at afskaffe overflødige stillinger. Han  
indførte trykkefrihed, forbedrede landboreformer og udfoldede anden  
humanistisk virksomhed. Blandt andet afskaffede han børns arbejde.  
Mange af de mest fremskridtsvenlige reformer blev omstødt ved hans  
fald.

I 1772 blev han arresteret og anklaget  
for majestætsfornærmelse og brud på kongeloven. Kort tid efter blev  
han henrettet på *Øster Fælled.*  
Sammen med sin nære medarbejder *Enevold Brandt.*

Han  
indrettede blandt andet et privathospital på *Nørrebro,*  
og han var ofte på *Fasanjagt*  
på *Fælleden.*

*(Læs artiklen: Henrettet på  
Østerbro)*

**Svalen**

Apotek åbnet 1914 og navngivet efter  
svalen, som en efterligning af gamle apotekernavne som for eksempel  *Delfinapoteket.*

**Søllerødgade**

Navngivet 1904 efter den nordsjællandske  
landsby og forstad *Søllerød.*  
Stykket mellem *Stefansgade*og *Vedbækgade*

hed indtil 1934, *Brønshøjgade.*

**Sølund**

Plejecenter opført 1978 som en udvidelse  
af tidligere *Nørre Hospital.*  
På stedet lå tidligere optagelseshjemmet *Sølund*  
med navn efter beliggenheden ved *Sortedams Sø.*

**Tagensvej**

Navngivet efter *Tagenshus.*  
Det var navnet på opsynsmandens hus ved hjørnet af *Rådmandsgade.*  
Huset har givetvis taget navn efter opsynsmanden, *Tage Nielsen.*  
Men både hus og adgangsvej er betydelig ældre. *Tage Nielsen*  
døde i 1710.

Der hvor huset blev bygget, antagelig  
i 1631, var der allerede i 1616 blevet rejst en fuglestang, der blev  
benyttet til afretning af kongelige jagtfalke. I 1694 blev de rindrettet  
skydebaner, hvor borgerne kunne skyde om kap.

Stykket mellem *Jagtvej*  
og *Blegdamsvej*er først anlagt i 1899. Vejnavnet har været  
kendt siden 1860.

En sporvognslinie var allerede etableret  
i 1887 ud til *Tagensvej.*Den gik over åbent land uden gadeanlæg  
mellem *Blegdamsvej og Jagtvej.*  
Det var *fabrikant Sophus Hauberg,*

stifter af den fabrik, der senere kom til at hedde *Titan.*

*(Læs Købmandsforretningen på  
Tagensvej)*

**Thit Jensens Vej**

Navngivet 1994 efter forfatterinden  *Thit Jensen.*

**Thorsgade**

Navngivet 1863 efter guden *Thor.*  
Og denne *Thor*er tordenguden, der skaber torden ved at køre  
over himlen med bukkeforspand. Hans hammer er *Mjølner.*

*(Løs artiklen. Mysteriet i Thorsgade)*

**Thorupsgade**

Navngivet omkring 1868 efter *kanceliråd  
Ole Thorup,*der en tid ejede de fleste grunde ved den senere gade.  
I 1859 oprettede han *Thorups Stiftelse*

i nr. 6 – 8. Den var til gavn for ældre, ugifte eller ægtefolk efter  
embedsmænd.

*Thorup*  
stiftede tillige et legat til opdragelsens fremme. Dets renter blev  
1920 givet til *Opforstringshuset ,*  
der derefter tog navnet *Det Kgl. Opforstringshus & Den Thorupske  
Stiftelse.*

**Thyrasgade**

Navngivet omkring 1870 efter dronning

*Thyra,*gift med *Gorm den Gamle.*  
Måske var det *Thyra Danebod,*  
der byggede det ældgamle forsvarsanlæg *Dannevirke.*

*Thyra*  
og *Gorm*ligger begravet i *Jelling.*

Med dem begynder *Danmarks*officielle kongerække.

**Tibirkegade**

Navngivet 1915 efter den nordsjællandske  
landsby, *Tibirke.*

**Tikøbgade**

Navngivet 1929 efter den nordsjællandske  
sogneby, *Tikøb.*Før *Højbanens*

anlæggelse i 1929 var vejen en del af *Glentevej.*

**Titangade**

Navngivet 1918 efter beliggenheden langs  
bagsiden af maskinfabrikken *Titan*  
anlagt ved *Tagensvej*i 1897.

Den græske mytologis 22 titaner er gudernes  
modstandere – jordfødte børn af *Uranos, Himlen*

og *Gaia, Jorden.*Den øverste titan er *Kronos, tiden.*

**Tjørnegade**

Navngivet 1874 efter buskvæksten,  *tjørn*

**Todesgade**

Navngivet 1873 efter forfatteren og lægen

*Johann Clemens Tode.*Han havde et lyst sind og førte skalpellen  
med sikker hånd. Han blev hofrejsekirurg og professor. Men han døde  
i meget fattige kår. Det var hans venner og elever, der bekostede gravmælet  
på *Assistens Kirkegård.*

Hans videnskabelige mesterstykke var  
sonderingen mellem gonorré og syfilis. Han skrev roman, skuespil, faglige  
afhandlinger og viser.

**Tømrergade**

Navngivet 1862 efter jobbetegnelsen  *tømrer.*

**Udbygade**

Navngivet 1915 efter den sjællandske  
landsby, *Udby*

**Uffesgade**

Navngivet 1941 efter den nordiske sagnhelt  *Uffe hin Spage (den kloge).*Ifølge sognet dukkede han op til dåd  
og nedkæmpede to tyskere i en holmgang på en ø i *Ejderen.*

Før 1941 hed gaden *Ølundsgade*

efter *Ølunds Mølle,*opført 1826 af *Chr. J.  
Ølund.*Den var i drift til 1880. De sidste rester af denne mølle  
blev nedrevet omkring 1980 i en gård øst for gaden.

Der hvor *Ølunds Mølle*  
senere lå, anlagdes i 1804 en reberbane af *kaptajn i Borgervæbningen,  
Toksvær.*Man sagde, at hans rækværk var blevet ødelagt af en  
storm, så man kunne se direkte ind i hans lokum. Og der kunne man så  
se, hvad der foregik. Uha.

*(Læs artiklen:  
Ølunds Mølle)*

**Valhalsgade**

Navngivet 1928 efter *Odins*  
hal, *Valhal.*I den nordiske mytologi er det samlingssted for  
døde krigere.

**Valkyriegade**

Navngivet omkring 1915. *Valkyrier*

er de kvinder, som *Odin*udsender til kamppladser for at føre  
de faldne til *Valhal.*

**Vedbækgade**

Navngivet 1916 efter den nordsjællandske  
bebyggelse *Vedbæk.*Før 1916 hed gaden *Gentoftegade.*

**Vermundsgade**

Navngivet 1928 efter sagnkongen *Vermund,*  
der var far til *Uffe hin Spage.*  
Før 1928 blev vejen en årrække kaldet *Natkulevej*  
og *Mygindsvej*efter grundlæggeren af et renovationsfirma for  
enden af gaden. *Mygindsvej*fortsatte over *Jagtvej*  
til *Nørre Allé,*lidt syd for den nuværende *Universitetspark.*

**Vingelodden**

Navngivet 1964 som en blind sidevej til  *Banevingen.*Før 1964 blev vejen kaldt *Forbindelsesvejen.*

**Vulkangade**

Navngivet omkring 1909 efter smedenes  
gud i den romerske mytologi, *Vulkan (Vulcnos).*

*Vulcanos*

havde værksted under vulkanen *Etna,*  
hvor han smedede våben til broderen *Mars.*

Gaden er en blind fortsættelse af *Vølundsgade.*  
Navnet skal ses i den sammenhæng. *Vulkan*  
er et modstykke til den nordiske mytologis *Vølund.*

**Vævergade**

Navngivet 1874 efter erhvervet *væver*

**Vølundsgade**

Navngivet 1904 efter den nordiske mytologis  
stærke smed, *Vølund.*Før 1904 blev gaden en kort årrække  
kaldet for *Lokesgade.*

**Wesselgade**

Navngivet 1860 efter digteren *Johan  
Herman Wessel.*Før 1860 blev gaden en kort årrække kaldt *Blågårds  
Østergade.*

*Wessels*  
hovedværk var *Kærlighed uden strømper,*  
et musikalsk sørgespil efter parodierede dårlige nordiske efterligninger  
af udenlandske mestre.

**Ydunsgade**

Navngivet omkring 1901 efter den nordiske  
mytologis gudinde *Ydun.*

**Ægirsgade**

Navngivet 1899 efter den nordiske mytologis  
havgud, *Ægir.* Han holdt til ved *Læsø*  
og var gift med *Ran,*som fiskede de druknede søfolk op i net.  
Deres 9 søstre var havets bølger.

I *Ægirsgade*  
finder man også en af *Nørrebros*  
mange stiftelser *Købmandsstiftelsen*  
grundlagt af *Urtekræmmerforeningen (Ægirsgade 55  
– 65, Balders Plads 1 – 3, Nannasgade 18  
– 20).*I dag indeholder bygningerne *Andelsboligforeningen Kræmmerhuset.*

**Åboulevarden**

Navngivet 1897 i forbindelse med overdækningen  
af *Ladegårdsåen,*som siden da har løbet under gadens midte.  
Før da hed gaden på åens nordside, *Ågade*  
og på sydsiden, *Ladegårdsvejen*  
efter beliggenheden ved *Ladegården.*

*Ladegården*  
var oprindelig en avlsgård under *Københavns Slot. Ladegården*

blev i 1710 brugt som krigslazaret. Derefter blev den brugt til forskellige  
sociale formål. Men rygtet blev stadig dårligere. Det hele blev nedrevet  
i 1920erne.

**Ågade**

Fra 1870 til 1897 navn på gadestykket  
på nordsiden af *Ladegårdsåen*  
mellem *Peblinge Søen*og *Skyttegade.*

I 1908 anvendt som navn på den  
vestlige forlængelse af dette stykke frem til *Jagtvej,*  
hvorfra vej og navn i 1919 blev forlænget til *Borups Allé.*  
På strækningen mellem *Peblinge Søen*  
og *Skyttegade*i 1897 erstattet af navnet *Åboulevarden*  
i forbindelse med overdækningen af *Ladegårdsåen.*

Vi iler lige med at fortælle at åen  
ikke blev overdækket over det hele på en gang. Den var åbenbart  
så dyb, at man kunne drukne i den. Det skete for fire fine damer natten  
mellem den 26. og 27. november 1812, da en karet var på vej fra et  
bryllup. Den styrtede i *Ladegårdsåen.*